Фарғонада уй томида кўчатлар етиштирилмоқда - Халқ сўзи\n12:24 27 Февраль 2019 Жамият\nБешариқ туманининг Ропқон қишлоғида истиқомат қилувчи Дилмурод Абдусалиев ўз хонадони томорқасидан улкан даромад олиш борасидаги тажрибаси эътиборга лойиқ. Бу оила иссиқхоналарида кўп йиллардан буён помидор-бодринг, цитрус мевалар парваришланади. Уй том қисмида турли кўчатлар етиштириб сотиш орқали ҳам яхшигина даромадга эга бўлишади.\n– Изланган имкон топар дейди, доно халқимиз. Мол-қўй боқадиган оғилнинг том қисми эрта баҳордаёқ қишга захира қилинган хашаклардан бўшайди, –дейди Д.Абдусалиев. – Кеч кузга қадар бўш ётишига қараб тура олмадим. Уй шароитидан келиб чиқиб енгил вазнли иссиқхона қилдим. Ҳозир томда алоҳида қоғоз ва целлофан идишларда 3 минг тупдан ортиқ помидор кўчатлари ва Россия давлатидан олиб келинган, тўрт фаслда ҳам мева берадиган қулупнайнинг “Роментальный” навини ҳам шу томда кўпайтиряпмиз. Ҳар йили биргина лимон етиштириш орқали 30 миллион даромад оламиз. 10 турдаги хонаки гуллар, кўкат етиштиришни ҳам канда қилмаймиз. Лимон кўчатлари остида булғор қалампири, тарвуз кўчатлари етиштирамиз. Тажриба сифатида апелсин кўчатини уй шароитида парваришлаяпман. Бу йил бир дона мева тугди. Натижа кутилганидек бўляпти.\nДилмурод Абдусалиев хонадонида балиқ боқиш учун ҳовуз ҳам ташкил қилган. Ем-озуқалар билан минерал ўғитларга бойиган ҳовуз суви эса иссиқхоналарга йўналтирилади.\nАйтиб ўтиш жоизки, Куни кеча Рапқон маҳалла фуқаролар йиғинида ўтказилган амалий семинар мавзуси ҳам томорқадан фойдаланиш самарадорлигини ошириш, ютуқларни оммалаштириш ва йўл қўйилаётган камчиликларга барҳам беришга бағишланди. Унда маҳаллий ҳокимлик ва дахлдор идоралар мутасаддилари билан биргаликда 400 нафарга яқин аҳоли-томорқа ер эгалари иштирок этди.\n–Бундан буён томорқадан фойдаланишда ялқов ва дангасалик қиладиган оилалар асло кечирилмайди, –деди Бешариқ тумани ҳокими Расулжон Жўраев. – Аслида бугунги давр талаби ҳам шу – ҳар бир оилада томорқани улкан даромад манбаига айлантириш. Туманимизда гулчилик, кўчатчилик, боғдорчилик сингари тармоқлардаги илғор тажрибаларни фақатгина оммалаштириш орқалигина кўзланган мақсадга эришиш мумкин. Шу боис барча фуқаролар йиғинларида хўжакўрсинга эмас, амалий семинарлар ўтказиляпти.\nФеврал ойида ҳудудларда 100 дан ортиқ ташкилланган шу мавзудаги семинарлар Фарғона вилояти аҳолисининг томорқаларидан максимал даражада фойдаланиш ва фойда олиш қобилиятини шакллантиришга қаратилди.\nЭслатиб ўтамиз, ўтган 2018 йил давомида тарғибот тадбирлари ва кенг жамоатчилик вакилларининг тушунтиришларига қарамасдан ўз томорқаларидан фойдаланишни истамаган 250 дан ортиқ хўжаликларга нисбатан сўнги чора -белгиланган тартибда томорқасидан фойдаланиш ҳуқуқидан маҳрум қилиш чоралари қўлланилган.


Суриянинг Хомс шаҳри жангарилардан тўлиқ озод этилди\n00:53 / 22.05.2017\nСуриянинг Хомс вилояти маркази шимолидаги Ал-Ваер шаҳарчасини ҳудудий ярашув келишуви доирасида жангариларнинг охирги гуруҳи тарк этди, деб хабар бермоқда SANA ахборот агентлиги.\nШу тариқа, шаҳар тўлиқ Сурия армияси назоратига ўтди. Жангариларни олиб кетаётган охирги автобуслар карвони Жараблус томон йўл олган.\nАхборот агентлиги маълумотларига кўра, 989 киши, жумладан 308 жангари автобусларда Жараблусга юборилган. Яна 463 киши, жумладан 151 жангари Идлибга юборилган.\nСурия полицияси зобитининг айтишича, энди шаҳарда фақат ўз уйларини тарк этишни истамаган тинч аҳоли қолган.\n"Мавзега сапёрлар киргандан кейин ОАВ вакилларига охирги озод қилинган мавзени кўришлари учун рухсат бериш ҳақидаги қарор қабул қилинади", деб айтди у.\nСурия ҳукумат қўшинлари вакилларининг таъкидлашича, жангарилар шаҳардан чиқиб кетиши биланоқ шаҳарнинг шимолий ҳудудларида мавзеларни озод қилиш бўйича операциялар бошланди. Ҳарбийларнинг фикрича, жангарилар ўз ортларидан Ҳалабдаги каби кўплаб миналаштирилган объектлар қолдириши мумкин.\nЭвакуациянинг 11-босқичида 2,5 мингдан кўпроқ киши, жумладан 700 жангари шаҳардан чиқиб кетган. Эвакуация ҳеч қандай талофатларсиз ўтган. Эвакуациянинг аввалги 10 босқичида Ал-Ваэр шаҳрини 17 минг киши, жумладан 3,69 мингдан кўпроқ жангари тарк этган.


Washington Examiner: америкаликларнинг кўпчилик қисми АҚШга суриялик қочқинлар келишидан хурсанд эмас\n15:24 / 19.11.2015\nАмерикаликларнинг кўпчилик қисми АҚШга суриялик қочқинлар келишини ёқлаб чиқмайди. Бу ҳақда ўзи ўтказган сўровнома натижаларига кўра Washington Examiner нашри ёзмоқда.\nАҚШ президенти Барак Обама мамлакатга 10 минг қочқинни кўчириш борасидаги режани илгари сурган эди.\nЛекин бу режа фуқароларнинг каттагина қисмига маъқул эмас кўринади.\nЖумладан, респондентларнинг 53 фоизи дастурни тўхтатиш керак деб ҳисобласа, 11 фоизи уни мамлакат фақат христиан динига мансуб сурияликларни қабул қилсагина амалга ошириш керак деб ўйлайди. 28 фоиз респондент дастурни бугунги ҳолича қабул қилишини айтди.\nОхирги ойларда содир этилган терактлар кўпчиликни ташвишга тушириб қўйгани, шу боис одамлар қочқинларга нисбатан салбий муносабатда бўла бошлагани айтилмоқда. Сўровномада иштирок этганларнинг 35 фоизи террорчиликни мамлакатга хавф солаётган биринчи таҳдид деб атаган.\nСентябрда АҚШга асосий таҳдид ИШИДдан келаётганини 11 фоиз респондент айтган бўлса, бу сафарги сўровда ушбу кўрсаткич 21 фоизга етди.


Пойтахтда сув таъминоти соҳасининг абгор ҳолатга келиши сабаблари айтилди - UzNews.uz\n20 января, 10:41 473 0\n“Тошкент шаҳар сув таъминоти” раҳбарига кўра, ўз вақтида ОТБ ажратган кредитнинг бир доллари 4 минг сўм бўлган. Ташкилотнинг 2027 йилгача йилига 1,5 млн доллар тўлаш мажбурияти бор.\n“Тошкент шаҳар сув таъминоти” раҳбари Мақсуд Аббосхонов соҳанинг абгор ҳолатга келиб қолишига қатор сабаблар борлигини ЎзАга маълум қилди.\nУлардан бири, бир неча йил олдин Осиё тараққиёт банкидан кредит олиниб, тозалаш иншоотлари янгиланган. Энди эса кредитни ёпиш учун ташкилот 2027 йилга қадар йилига 1,5 миллион доллар тўлаши керак.\n“Биз кредит олган вақтда бир долларнинг нархи 4 минг сўм бўлган бўлса, энди 10 мингдан ошиб кетди. Ана шу кредит туфайли ҳам зарар кўраяпмиз”, - дейди у.\nШунингдек, 1991-2000 йилларда сув соҳасига ҳеч ким эътибор қаратмаган, нархлар билинар-билинмас ўзгарган. Ўтган йилларда сув таъминоти алоҳида тармоқ сифатида фаолият юритмаган. Сувдан келган маблағлар коммунал хизматларнинг бошқа мақсадларига йўналтириб юборилган. Ҳозир тўланаётган 1 минг 100 сўмнинг атиги 410 сўми “Тошкент шаҳар сув таъминоти”га тушади. Шундан 310 сўми бизда қолдирилиб, 100 сўми коммунал хизматлар фондига йўналтирилган. Унинг сўзларига кўра, аслида сувнинг таннархи 350 сўмга тушяпти.\nБундан ташқари, совуқ сув автопаркида мавжуд 125 автомашинанинг 70 фоизи эскирган. Улар 1970-1978 йилларда олинган ва бензинда юради. Камига эскирган қисмларни тинимсиз таъмирлаш бизга қимматга тушмоқда. Замонавий тежамли техникалар харид қилиш эса фақат фойда эвазига бўлиши низомда кўрсатилган.\n“Энди биз йиллар давомида кўрилган зарарни қоплаш ва соҳани ривожлантириш учун маблағга эга бўламиз. Агар ишни тўғри ташкил қилсак, энди ана шу 50 сўм эвазига бир йилда 2,5 миллиард сўм фойда кўрар эканмиз. Бунинг эвазига биз сув қувурларини ва автомашиналар паркини янгилаб борамиз”, - дейди Мақсуд Аббосхонов.\nАввалроқ, пойтахтда ичимлик сувининг кескин оширилиши сабаблари сифатида ходимларнинг паст ойлик маоши, эскирган ускуналар, аҳолининг қарздорлиги келтирилганди.\nЭслатиб ўтамиз, 2021 йил 24 январдан Тошкент шаҳри бўйича ичимлик суви ва канализация учун янги тарифлар ўрнатилган.


11:06 21 Ноябр 2019\n15:54 28.10.2019 (Янгиланган 16:05 28.10.2019) Ҳавола олиш\nАниқланишича, 15 ёшли ўқувчининг мобил телефонида уятсиз видеолар ёзилганлиги сабабли синф раҳбари онасини мактабга чақиртирган. Онаси мактабга келиб, ўғлига танбеҳ қилган. Шундан сўнг ўқувчи ўзини каналга ташлаган.\nТОШКЕНТ, 28 окт - Sputnik. Бош прокуратура ижтимоий тармоқларда тарқалган “Қашқадарёда 15 ёшли ўқувчининг жасади каналдан топилди” мавзусидаги хабарлар юзасидан баёнот берди.\nХабарда ёзилишича, 19 октябрь куни Қарши тумани, “Хониён” МФЙ, Юксалиш кўчасида яшаган вояга етмаган Р.А. (2004 й.т., 7-сонли мактаб ўқувчиси) Қарши Бош каналининг Дашт қишлоғидан оқиб ўтувчи қисмидаги кўприкдан сувга сакраб, ўз жонига қасд қилган.\nАниқланишича, ўқувчи Р.А.нинг мобил телефонида уятсиз видеолар ёзилганлиги сабабли синф раҳбари томонидан онаси мактабга чақиртирилган. Онаси мактабга келиб, ўғлига танбеҳ қилганидан сўнг, Р.А. мактабдан югуриб чиқиб кетиб, канал томонга кетганлиги, синфдошлари эса унинг орқасидан боришганлиги ва Р.А.ни узоқдан ўзини каналга ташлаганини кўришган.\nУшбу куни вояга етмаган Р.А.ни ҳеч ким уриб ҳақорат қилганлиги ҳолати аниқланмаган.


Пицца буюртма қилишга мўлжалланган кроссовка тақдим этилди » Ўзбекистон янгиликлари – Zamin.uz\nПицца буюртма қилишга мўлжалланган кроссовка тақдим этилди\n06 март 2017, 14:28\nPizza Hut компанияси кроссовкалар чиқарилиши ҳақида маълум қилди. Компания дунёнинг 90 мамлакатида пицца етказиб бериш билан шуғулланади. Оёқ кийимидаги тугмача босилса, етказиб берувчи сизнинг аниқ жойингизни аниқлаб, буюртмани рўйхатдан ўтказади, деб ёзмоқда Кун.уз сайти.\nPizza Hut кроссовкалари GPS, Bluetooth ва буюртма учун катта қизил тугмачага эга. Тугмача босилса, тизим сизни қаерда эканлигингизни аниқлайди ва иловага смартфон орқали уланади. Унда эса буюртмани рўйхатдан ўтказиш ҳамда етказиб беришга буюртма бериш талаб этилади.\nШунинг учун кроссовкалар аксессуар сифатида ишлатилади. Pizza Hut’да телефонга уланмай туриб пиццага буюртма бериш мумкин эмас.\nКроссовкаларни ҳозирча дўкондан сотиб олишнинг имкони йўқ, уларни аввалига 64 жуфтда, чекланган партия билан чиқаришади ҳамда журналист ва блогерларга синовдан ўтказиш учун тарқатишади. Келажакда оёқ кийими кенг оммага мўлжаллаб сотувга қўйилиши ҳам мумкин, бироқ унинг нархи ҳозирча номаълум.\nЯнгиликлар » Технология » Пицца буюртма қилишга мўлжалланган кроссовка тақдим этилди\n16:58 Samsung компанияси Galaxy 8 серияси буюртмаларини бажаришнинг уддасидан чиқа олмади\n11:47 Россияда қотилликка буюртма бериш мумкин бўлган сайт аниқланди\n12:20 Янги Apple смартфонларига 3 кунда 10 млн киши буюртма берди\n18:21 Beeline Uzbekistan мобил иловаси ёрдамида сарфланган маблағ ва қўнғироқлар детализациясига буюртма бериш мумкин\n09:55 Apple компанияси кунига 30 минг дона Watch соатини сотмоқда


Александр Хомяков: “Бугун мағлубиятга лойиқ эмасдик” / CHAMPIONAT.asia\n00:12А Серия. Ибрагимович "Фиорентина"га қарши баҳсни асосий таркибда бошлайди 0 00:05Спортчилар ижтимоий тармоқларда 1 00:04Ла Лига. "Леванте" – "Реал". Асосий таркиблар билан танишинг 7 23:56А Серия. "Ювентус" мутлақ аутсайдердан битта тўп фарқи билан устун келди 7 23:31Роналду фаолиятидаги 1000-баҳсда рақиб дарвозасини ишғол қилди 10 23:10Месси яна бир рекорд ўрнатди 11 22:54Туғилган кунда бўйинбоғ совға қилишга мажбур бўлган "Пахтакор"нинг "Спартак"ка қарши ўйини ҳақида 20 22:30АПЛ. "Лестер" – "Манчестер Сити" (онлайн ҳисоб) 28 22:30Назорат баҳси. ЦСКА Сигурдссоннинг хет-триги эвазига “Уфа”дан устун келди. Урунов 76 дақиқада ўйнади 13 22:26Карло Анчелотти: "Эриксен Пирлога ўхшайди" 3 22:10АПЛ. 27-турдан ўрин олган 4та ўйин якунланди (+жадвал) 10 22:00Ла Лига. Мессининг покери “Барса”га йирик ғалаба келтирди ва каталонияликлар 1-ўринга кўтарилди 120 21:48Муборакда "воҳа дерби"си бўлади 0 21:40АПЛ. “Лестер” ва “Ман Сити”нинг асосий таркиби билан танишинг 12 21:38Москвада Гейнрихга тезкор алоқага чиққан "Тезкор студия"да "Спартак" — "Пахтакор" учрашуви муҳокамаси 9\nАлександр Хомяков: “Бугун мағлубиятга лойиқ эмасдик”\n18 авг 2019 21:45\n“Андижон”-“Навбаҳор” жамоалари ўртасидаги учрашувдан сўнг мезбонлар бош мураббийи Александр Хомяков матбуот анжуманида иштирок этди.\n- Бугунги учрашувга жиддий тайёргарлик кўргандик. Йигитларга дербида қандай ўйин намойиш этиш кераклигини уқтиргандим, қолаверса, бу ҳақда уларнинг ўзлари ҳам яхши билишарди. Дерби шундай ўйин бўладики, ўйин тақдирини бир ёки иккита вазият ҳал этиб қўяди. Жарима майдончамиздан узоқ бўлмаган жойда ўйин қоидасини буздик ва гол ўтказиб юбордик. Рақибга ғалаба қозониш учун биргина имконият кифоя қилди. Бу голни ўтказиб юборишимиз бизнинг режамизда йўқ эди. Афсуски, қайтариб айтаман, дербида ўйин тақдирини биргина вазият ҳам ҳал қилиб қўяди. Тўғри, гол ўтказиб юборганимиздан кейин ўйин режамиз бузилиб кетди ва очиқ футбол намойиш этишга ўтдик. Бугун омад биз тарафда эмасди. Умуман олганда футболчиларимга эътирозим йўқ. Бугун мағлубиятга лойиқ ўйин намойиш этмадик. Афсуски, дербига қаттиқ тайёргарлик кўрган мухлисларимизни қувонтира олмадик. Балки, менга нимадир етишмагандир футболчиларни бундай дербига тайёрлашда. Шу ўринда бизни қўллаб қувватлаб турган мухлисларимиздан узр сўрамоқчиман.\n- Бугунги мағлубиятда кимни айбдор қилиб кўрсатган бўлардингиз?\n- Кимнидин айбдор қилиб кўрсатиш ниятида эмасман. Барчамиз яхши ўйин намойиш этишга ҳаракат қилдик, барчамиз ғалаба қозонишга ҳаракат қилдик, барчамиз мухлисларни хурсанд қилишга ҳаракат қилдик, барчамиз ишончни оқлашга ҳаракат қилдик. Ҳеч кимни айбдор қилиб кўрсатмайман.\n- Мирнийнинг вазиятига қандай фикр билдирасиз?\n- Ҳозирги пайтда Виталий Мирний жамоамизнинг тўлақонли аъзоси, у жамоамизда ўйнамоқда. Матниёзов ўтган турда ишончли ўйин намойиш этди. Шу сабабли, бугун Русланни асосий таркибга қўйдик. Мирний ўз устида ишламоқда, асосий таркибга кириш учун ҳаракат қилмоқда. Кеча ёшлар биринчилигида қизил карточка олганди, шу сабабли бугунги ўйинни ўтказиб юборишга мажбур эди. Қайтариб айтаман, у жамоамизнинг аъзоси, исталган пайтда асосий таркибдан жой олиши мумкин.\n- Рақиб таркибида кимнинг ўйинини алоҳида кўрсатган бўлардингиз? Кимнинг ўйини кўпроқ ёқди?\n- “Навбаҳор” таркибида кучли футболчилар бор. Шу сабабли, йил бошида уларнинг олдига кучли учликка кириш вазифаси қўйилганди. Таркибда маҳаллий ва легионер яхши футболчилари бор. Агар бугунги ўйиндан келиб чиқиб кимнидир алоҳида кўрсатмоқчи эканлигимни айтаётган бўлсангиз, бугун улар биздан бир бош устун ҳаракат қилишмади, шу боис кимнидир алоҳида кўрсатиб ўта олмайман. Бугун тажриба биринчи ўринда турмади. Бугун тўп учун курашда ютқаздик. Ўтган турда тўп учун курашларни деярли барчасини ютгандик. Мана шу омиллар сабабли бугун мағлубиятга учрадик. Қолаверса, омад ҳам бугун меҳмонлар тарафида бўлди. “Навбаҳор” иккинчи даврада бор йўғи битта гол урди адашмасам, уни ҳам жаримадан. Бугун ҳам уларга омад кулиб боқди.\n- Нега таркибда ротация қилмаяпсиз? “Металлург” жамоасига қарши ўйиндаги таркиб бугун ҳам ҳаракат қилди.\n- Тақвимга қаранг, биз учун жуда тиғиз. Лига Кубогида ўйнаяпмиз, Суперлигада ўйнаяпмиз. Тўртта учрашувни сафарда ўтказяпмиз. Айрим футболчиларга дам олиш учун имконият бердик. Майдонга кам тушаётган футболчиларга Лига Кубогида имконият бердик, улар бизнинг назаримизда жисмонан бақувват футболчилар эди.\nМосквада Гейнрихга тезкор алоқага чиққан "Тезкор студия"да "Спартак" — "Пахтакор" учрашуви муҳокамаси 9


Ўзбекистон Россия банкидан ГЭСлар қуриш учун 100 млн евро қарз олди\n17 апрел 2021, Тошкент вақти: 16:28\nРоссия “Внешэкономбанк”и Ўзбекистон “Туронбанк”ига ГЭСлар қурилиши ва модернизацияси учун умумий қиймати 101,3 млн еврога тенг учта кредит берди. Бунга оид шартнома 28 январь куни Тошкентдаги Hyatt Regency меҳмонхонасида имзоланди, дея маълум қилади “Ўзбекгидроэнерго” АЖ ахборот хизмати.\nМазкур маблағлар Ўзбекистон президентининг “2017-2021 йилларда гидроэнергетикани янада ривожлантириш чора-тадбирлари дастури тўғрисида”ги қарорида кўрсатилган инвестицион лойиҳаларни амалга оширишга йўналтирилиши айтилмоқда.\nҲужжатга мувофиқ, яқин келажакда Ўзбекистонда 42 та янги ГЭС қуриш ва мавжуд 32 та ГЭС модернизациялаш назарда тутилган. ГЭСлар қурилиши ва модернизацияси учун тақрибан $2,6 млрд маблағ лозим бўлади, бу маблағнинг 1 млрд доллардан кўпроғини хорижий инвестициялар ва кредитлар ҳисобидан қоплаш кўзланган.


22 Декабрь 14:06\n«Қозоғистон темир йўли» АЖ томонидан юк жўнатувчиларни вагонлар билан таъминлаш бўйича бир қатор тезкор чора-тадбирлар амалга оширилди. Хусусан, кўмир ташишга жалб қилинган очиқ вагонлар сони кўпайтирилди. Айни пайтда очиқ вагонлар сони 13 мингдан 16 мингтага кўпайтирилди», — деди Роман Скляр Мажилис депутатлари саволига жавобан.\nШунингдек, у кўмир ташишда қўшни темир йўл бошқармаларининг очиқ вагонларидан фойдаланилганини таъкидлади.\n«Қазтемиртранс» АЖ очиқ вагонларига бошқа номенклатура юклари ва экспорт юкларини ортиш чекланди. Иссиқлик электр станцияларига жўнатиш кунлик назорат остида. Айланма йўналишлар ташкил этилди. Ҳаракатланувчи таркиб билан таъминланмоқда», — деди Бош вазир ўринбосари.


Янги иш ўринлари яратилмоқда\nПандемия шароитида давлатимиз раҳбари томонидан ҳудудларни комплекс ривожлантириш мақсадида жойларда фаолият кўрсатаётган ишлаб чиқариш корхоналарига иқтисодий томонлама янада кўпроқ эркинликлар яратиш, карантин сабабли тўхтаб қолганларини фаолиятини босқичма-босқич тиклаш бўйича вазирликлар, ҳокимиятларга ва мутасаддиларга тегишли кўрсатмаларни берди. Ушбу корхоналарнинг тўлиқ қувватда ишлаши аҳолини сифатли маҳсулотлар таъминлабгина қолмасдан, шу билан бир қаторда ишсиз бўлган аҳоли қатламини доимий асосдаги меҳнат фаолияти билан шуғулланишлари таъминлайди.\nПрезидентимиз томонидан юртимизда тадбиркорликка кенг йўл очиб берилиши, қулай инвестицион муҳит яратилиши натижасида Ўрта Чирчиқ туманида янги лойиҳалар асосида иш ўринлари яратилмоқда ҳамда туманга хорижий инвестициялар кириб келмоқда.\nШундай йирик лойиҳалардан бири мебеллар учун декоратив буюмлар ишлаб чиқаришга мўлжалланган Ўзбекистон ва Туркиянинг “Wellmet co” хорижий корхона шаклидаги масъулияти чекланган жамиятидир. Лойиҳанинг умумий қиймати 1,5 миллион АҚШ доллари бўлиб, ушбу маблағнинг барчаси тўғридан-тўғри хорижий инвестициялар ҳисобига тўғри келади. Корхона жорий йилнинг апрель ойида ишга тушиши режалаштирилаётган пайтда карантин эълон қилиниб, вақтинча кейинроққа сурилди.\nЖамиятнинг ишлаб чиқариш фабрикасида биринчи босқичда 100 нафар аҳоли иш билан таъминланса, иккинчи 300 тагача қўшимча иш ўрни яратилади. Келгуси йилларда ишчилар сони 500-600 нафарга етказилиши режалаштирилмоқда – дейди корхона директори Ҳусан Абдуллаев. Карантин ҳолати бўлиши қарамасдан корхонани ишга тушириб юбориш бўйича барча ишлар тегишли ташкилотлар билан келишиб амалга оширилмоқда.\nФабрикада Туркия технологиялари асосида мебел жиҳозлари учун қўшимча қурилмалар ишлаб чиқаради. Ишлаб чиқаришдаги замонавий технологиялар Туркиядан олиб келинган бўлиб, лойиҳалаш ишларига туркиялик технолог Берол Кумаш раҳбарлик қилмоқда.


Microsoft асосчиси, дунёнинг 2-рақамли энг бадавлат инсони Билл Гейтснинг отаси Уильям Гейтс 94 ёшида Альцгеймер касаллигидан вафот этди. Бу ҳақда Гейтснинг ўзи твиттерда маълум қилди.\n“Менинг отам “ҳақиқий” Билл Гейтс эди. Отам мен бўлишга ҳаракат қилаётганим бўлган. Энди у менга ҳар куни етишмайди”, деб ёзган миллиардер.\nMicrosoft асосчисининг маълум қилишича, унинг отаси 14 сентябрда оиласи даврасида ҳаётдан кўз юмган. “Биз уни соғиниб қоламиз. Бу туйғуни ҳозир ифодалай олмаймиз. Отамнинг ўлими кутилмаган ҳодиса бўлмади, у 94 ёшда эди, саломатлиги эса тобора ёмонлашиб борарди. Шу сабабли ҳаётимизда узоқ йиллар давомида шундай ажойиб инсон бўлгани қанчалик катта омад эканини англашимизга вақт бўлди. Отам узоқ ва жуда муҳим ҳаётни яшаб ўтди. Мен ҳеч қачон ундан донолик, меҳрибонлик ва итоаткорликни ўрганишдан тўхтамасдим”, деб қўшимча қилган Гейтс.\nМиллиардернинг таъкидлашича, отаси унга болалигида ўзи истаган нарса билан шуғулланишга рухсат бермаган ва шу йўл билан уни янги, ҳали ўрганилмаган ва мураккаб нарсаларни ўрганишига туртки берган. Унинг айтишича, отаси Microsoft ташкил этилганининг илк йилларида компанияга ҳуқуқий ёрдам кўрсатган.\nГейтс, шунингдек, отасининг хайрия ишларига қўшган улкан ҳиссасини таъкидлаб ўтган. “Билл ва Мелинда Гейтс жамғармаси отамсиз ҳозирги даражада бўлмасди. У исталган бошқа одамдан кўпроқ жамғарма қадриятларини шакллантирган”, деб эслаб ўтган ўз отасини тадбиркор.\n20:46 / 15.01.2021\nБилл Гейтс АҚШдаги қишлоқ хўжалик ерларининг энг йирик эгаларидан бири эканлиги маълум бўлди\nЙил якуни учун мутолаа: Билл Гейтс 5та китобни тавсия қилди\n15:43 / 09.12.2020\nБилл Гейтс келгуси йил баҳорида олтита вакцина фойдаланишга тайёр бўлиши мумкинлигини айтди\n09:06 / 06.12.2020\nВакцина билан боғлиқ фитна назариялари: даъволар, гумонлар ва раддиялар


Россияда Ўзбекистон, Қирғизистон ва Тожикистон ватандоши бўлган 10 оодам "Исломий давлат" гуруҳига мансубликда гумонланиб қўлга олинди.\n”Московский комсомолец” газетасининг якшанба куни ёзишича, 7 киши Санкт –Петербургда, 3 киши эса Москвада Федерал хавфсизлик хизмати томонидан ушланган. Петербургда қўлга олинганлар Ўзбекистон ва Тожикистон ватандошларидир.\n"Новости" агентлиги эса ФСБ мазкур амалиётни Қирғизистон ва Тожикистон махсус хизматлари билан ҳамкорликда амалга оширганини билдирди.\n“Российская газета” расмийларга таянган ҳолда қўлга олинганлар Москва ва Петербургда бир вақтнинг ўзида 2015 йилнинг 13 ноябрида Парижда содир этилган террорчилик ҳужумига айнан ўхшаш ҳаракатни режалаштирганликда айбланаётганини билдирди. Ўтган йили Парижда содир этилган террор ҳужумида 130 одам ҳалок бўлган эди.\nХабарда айтилишича, қўлга олинганлардан тинтув пайтида қуроллар, ўқлар ва портловчи мосламалар топилган.


Астана ва Истамбул шаҳарларида қўшма тадбиркорлар палатаси офислари очилади - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nАстана ва Истамбул шаҳарларида қўшма тадбиркорлар палатаси офислари очилади\nҚозоғистон ва Туркия қишлоқ хўжалиги, қурилиш, озиқ-овқат маҳсулотларини қайта ишлаш ва қазилма бойликлардан фойдаланиш бўйича ўзаро тажриба алмашади. Бунинг учун Астана ва Истамбул шаҳарларида қўшма тадбиркорлар палатаси офислари очилади.\nНУРАЛИ БЎКЕЙХАНОВ, «АТАМЕКЕН» МИЛЛИЙ ТАДБИРКОРЛАР ПАЛАТАСИ РАИСИ ЎРИНБОСАРИ:\n- Астанада турк мутахассислари туркиялик тадбиркорларга бизнесни ривожлантиришда ёрдамлашади. Истамбулда эса қозоғистонлик мутахассислар юртимиз тадбиркорларига Туркияда бизнесни ривожлантиришда кўмаклашади. Бу эса инвестициялар, савдо ва технологиялар алмашинувига туртки беради.\nАнқара шаҳрида бўлиб ўтган гуруҳларнинг биринчи йиғилишида томонлар ўз корхоналари ва минтақаларининг имкониятларини тақдим этдилар.\nАБЗАЛ САПАРБЕКУЛИ, ТУРКИЯДАГИ ҚОЗОҒИСТОН ЭЛЧИСИ:\n- Қозоғистон компаниялари ўз инвестициявий ва савдо имкониятларини яхшилаш учун туркиялик ҳамкорлар билан бевосита алоқа боғлашдан манфаатдор. Айни вақтда турк тадбиркорлари ҳам Қозоғистонга қандай товарларни экспорт қилишлари мумкинлиги ва аҳоли талабини билиши экспорт имкониятларини рўёбга чиқариш учун зарур. Аввал савдода ҳамкорлик, сўнгра – инвестициялар. Шунинг учун ҳам, менинг фикримча, иккала томондаги тадбиркорлар шу каби майдончалар ва учрашувлар ёрдамида ўз мақсадларига етишлари мумкин.\nҚатор Қозоғистон компаниялари Туркия бозорини ўзлаштиряпти. Мамлакатимизда эса икки мингтача турк компанияси фаолият юритяпти. Келажакда хорижлик бизнесменлар Қозоғистон саноатига сармоя киритмоқчи.\nЎРХАН АЙДИН, САНОАТ ЗОНАСИ БОШҚАРУВИ РАИСИ:\n- Биз учун Қозоғистон энг муҳим ҳамкорлардан бири. Бугун боғланган ришталарни келажакда ҳам мустаҳкамлаб борамиз. Саноат зонамиз – Туркиядаги энг муҳим марказлардан бири. Турли мамлакатларда, мудофаа, қурилиш, текстиль, тиббиёт каби соҳаларда ҳамкорларимиз бор. Қозоғистон билан ҳам ҳамкорликни ривожлантирамиз.\nУчрашув ниҳоясида томонлар алоқалар форматини кенгайтириш ва ҳамкор тадбиркорлар сонини оширишга келишиб олишди. Тадбиркорлар фикрича, икки мамлакат кичик ва ўрта бизнеси ўртасидаги ҳамкорлик Қозоғистон ва Туркия ўртасида савдо-иқтисодий алоқа ривожланишига ҳисса қўшади. Эслатамиз, 2018 йилда республикалар ўртасида товар айланмаси бир миллиард 900 миллион долларга етди.\nБизнесАстанаИстамбулҚўшма тадбиркорлар палатасиконсультациятекстиль\nҚозоғистон ва Корея ўртасида $4 млрд савдо айланмаси кузатилди\nЖараёнлар тинч ва демократи бўлсин


Тошкент вилоятидаги Бузгантепа археология ёдгорлигига етказилган зарар ярим миллион долларга баҳоланди\n23.06.22 14:20\tmsk\nXavfsizlik_uz Telegram-канали фотосурати\nТошкент вилояти Қибрай туманидаги Бузгантепа (Бузган тепа) археология ёдгорлигига 5,6 миллиард сўм (515 минг доллардан ортиқ) зарар етказилган. Бу ҳақда Ўзбекистон Давлат хавфсизлик хизмати (ДХХ) нинг расмий Telegram-канали хабар берди.\nБузгантепа 16 асргача мавжуд бўлган аҳоли пункти қолдиқларидан иборат ёдгорликдир. Унинг ҳудудида ДХХнинг Тошкент вилояти бўйича бошқармаси томонидан ўтказилган текшириш чоғида ноқонуний хўжалик иншоотлари – маиший хизмат кўрсатиш шохобчалари ва бошқа бинолар қурилгани аниқланган. Мазкур ҳолат юзасидан Ўзбекистон Жиноят Кодексининг 132- («Моддий маданий мерос объектларини нобуд қилиш, бузиш ёки уларга шикаст етказиш») ва 205 – («Ҳокимият ёки мансаб ваколатини суиистеъмол қилиш») моддалари билан иш қўзғатилиб, тергов ҳаракатлари олиб борилмоқда.\nШунингдек, Давлат хавфсизлик хизмати томонидан маданий мерос объектларига бепарволик билан муносабатда бўлиш ва давлат манфаатларига катта миқдорда зарар етказилиши билан боғлиқ бошқа бир қатор фактлар аниқланган.\n➡ Жумладан, 2020-2021 йиллари Маданият вазирлиги ҳузуридаги «Марказлашган инвестициялар ҳисобидан молиялаштирилувчи объектларни қуриш, реконструкция қилиш, мукаммал ва жорий таъмирлаш бўйича буюртмачи хизмати» Давлат муассасаси ҳамда «Антиқа ва сифатли қурилиш» хусусий корхонаси ўртасида 2020-2021 йилларда Бўстонлиқ туманида жойлашган «Шайх Умар Вали Боғистоний» зиёратгоҳини таъмирлаш-тиклаш ишлари бўйича 1,7 млрд. сўмлик пудрат шартномаси имзоланган.\nЛекин, буюртмачи хизмати Давлат муассасаси ва ХК мансабдор шахслари таъмирлаш ишлари бўйича тузилган ҳисоб-фактураларга сохта маълумотлар киритиб, ҳақиқатда бажарилмаган ишларни қўшиб ёзиш орқали 402,7 млн. (36,6 минг доллар) сўмлик бюджет маблағларини ноқонуний ўзлаштиришган.\nМазкур ҳолат юзасидан Жиноят Кодексининг 167- («Ўзлаштириш ёки растрата йўли билан талон-торож қилиш») ва 209 — («Мансаб сохтакорлиги») моддалари билан жиноят иши қўзғатилган.\n➡ Тошкент вилояти ҳокимлигининг «Ягона буюртмачи хизмати» ва TOSHMELIOQURILISH МЧЖ ҳам худди шундай схема бўйича иш олиб борган. Улар ўртасида тузилган шартномага кўра, бюджетдан ажратилган 309,107 миллион сўм (28,1 минг доллар) эвазига Қибрай вилоятидаги «Қиличли ота» зиёратгоҳи таъмирланиши керак эди. Аммо бу ишлар амалга ошмайди ва ҳар икки ташкилот мутасаддилари 263,2 миллион сўм (24 минг доллар) бюджет маблағларини ўзлаштирганликда айбланди. Уларга нисбатан Жиноят Кодексининг 167- («Ўзлаштириш ёки растрата йўли билан талон-торож қилиш») ва 228- («Ҳужжатлар, штамплар, муҳрлар, бланкалар тайёрлаш, уларни қалбакилаштириш, сотиш ёки улардан фойдаланиш») моддалари билан жиноят иши қўзғатилиб, тергов ҳаракатлари олиб борилмоқда.\nМай ойида Ўзбекистон Бош прокуратураси 44 та маданий мерос объектларидаги 63 та ноқонуний қурилган бинони бузиш бўйича судларга даъво аризалари киритганини маълум қилганди. Улар Сурхондарё вилоятидаги «Зартепа» (I-V асрлар), «Карвонтушди» (I-VI асрлар), «Исмоилтепа» (I-VIII асрлар) ва «Мангузартепа» (I-IV асрлар), Қашқадарё вилоятидаги «Тўрткултепа» (I-VI асрлар), Хоразм вилоятидаги «Қибла тозабоғ» (ХIХ аср) меъморий ёдгорликлари ҳудудларида аниқланган.


2. Ғарбий Тянь-Шанда жуда кичик майдонларда сақланиб қолган эндемик ўсимлик.\nБўйи 3–4 см келадиган, ер бағирлаб ўсувчи кўп йиллик, деярли поясиз ўт. Баргининг узунлиги 10–12 см, баргчалари, асосан, эллипс шаклида, ўткир учли, устки томони сийрак, пастки томони ётиқ тукли. Гулпояси 12–15 см узунликда, мустаҳкам, баргидан узун. Косачаси шишган, тўрсимон томирли. Дуккагининг узунлиги 13–14 мм, эни 0,5 см. Июнда гуллаб, меваси июлда етилади.\nТошкент вилояти: Чотқол тизмасидаги Оқсоқотасой, Бошқизилсой, Эртошсой ҳамда Серкалисойларда тарқалган.\nДенгиз сатҳидан 1800–2000 м баландликдаги тошли-шағалли ёнбағирларда ўсади.\nЖуда кам учрайди. Аниқланган популяцияларидаги тупларнинг сони 3,5–4 мингтани ташкил этади.\nЎсимлик популяциясининг катта қисми Чотқол давлат биосфера қўриқхонасида ва Угом-Чотқол миллий табиат боғида муҳофаза қилинади.


Хитой шимолидаги кўмир конларидан бирида юз берган навбатдаги портлаш оқибатида 20 кончи нобуд бўлди.\nСинхуа ахборот агентлигига кўра¸ шанба куни рўй берган фалокатдан сўнг 10 кончи тақдири номаълумлигича қолмоқда. Қутқарувчилар конда тирик қолганларни қидиришмоқда¸ айни пайтда воқеа сабабларини тафтиш этиш бошланган. Хитой конлари дунëдаги энг хавфли конлар ҳисобланади. Биргина ўтган йилнинг ўзида конда юз берган турли фалокатлар оқибатида 5000 га яқин одам нобуд бўлди.


Перес: "Реал" имконсиз туюлган мақсадларга эришди\n3 декабрь, 2017, 19:40\n- Сиз ажойиб вазитяга гувоҳ бўляпсизлар, бунга сабаб “Реал”нинг Чемпионлар Лигасида 12-марта ғалаба қозонганидир. Бу жамоа мухлисларнинг хотирасида жуда катта из қолдиради. Бизнинг клуб имконсиз туюлган мақсадларга эришди, кетма-кет икки марта ЕЧЛ кубогини қўлга киритдик ва 4 йил ичида 3 марта клублар ўртасидаги мундиалда ғолиб чиқдик.\nОхирги ғалабамиз клуб тарихида энг зўр ғалаба эканлигини ва бизнинг мукаммалликка интилишмизни кўрсатди. Эслатиб ўтаман, Суперкубок ва УЕФА кубогларини қўлга киритиб бўлганмиз. Хозирда жамоа мураббий билан бирга орзуларга эришишни давом эттиряпти.\nШуни таъкидлашим лозимки, мен Зиданни дунёнинг энг зўр мураббийи деб ҳисоблайман. Криштиану эса “Реал” тарихидаги энг зўр тўпурар ва у тез орада ўзининг бешинчи “олтин тўпини” қўлга киритишига ишонаман.\nҲаммага маълумки футбол тарихида “қаймоқранглилар” 115 йил давомида етакчи бўлиб келишган. Бирдамликсиз, биз қийинчиликлардан ўта олмаган бўлардик. “Реал”нинг асосий шиори бу - садоқат ва ишонч. Биз ҳеч қачон таслим бўлмаймиз, - дейди Перес.


МЮ Хитойдан келган футболчини сотиб олмоқчи\n24 март, 2020, 13:51\nТеглар:Манчестер Юнайтед | Одион Игало\nКлублар ўзаро келишиши лозим.\n"Манчестер Юнайтед" "Шанхай Шеньхуа"дан ижарага олинган ҳужумчи Одион Игалонинг трансфер ҳуқуқини сотиб олмоқчи. Daily Mail тарқатган хабарга кўра, манчестерликлар 30 ёшли футболчининг трансфери учун ушбу ёзда 15 млн фунт сарфлашга тайёрлар.\nМаълумот учун, Игало "қизил иблислар" сафида жами 8 беллашувда майдонга тушди ва 4 та гол киритишга эришди. Жамоа бош мураббийи Уле-Гуннар Сульшер ҳам айни вақтда унинг ҳаракатларидан қониқиш ҳосил қилмоқда.\nИгало фақат асосий таркибга муносибми?\nМЮ футболчисининг тақдирига мавсум сўнггида аниқлик киритилади\nУле-Гуннар Сульшер Одион Игало ҳақида нималар деди?


Усмон Ҳақназаров: Каримов МХХ ва ДБҚни “ҳаётпараст унсурлар”дан тозалади « Ўзбекистон Халқ Ҳаракати\nУсмон Ҳақназаров: Каримов МХХ ва ДБҚни “ҳаётпараст унсурлар”дан тозалади\n26 July 2014 - 19:03\nЖорий йилнинг июль ойи Миллий хавфсизлик хизмати (МХХ) ва Давлат божхона қўмитасининг (ДБҚ) юқори лавозимли мулозимлари учун Ўзбекистон МХХ ички хавфсизлик бошқармаси (ИХБ) бошлиғи Ҳаёт Шарифхўжаев ва унинг укаси МХХ ходими Жавдат Шарифжўжаев билан “алоҳида яқин” алоқалари борлиги бўйича текширувлар билан эсда қоладиган бўлди.\nЎз навбатида, ушбу ой ҳаётпараст мххчилар ва божхоначилар учун ҳаётларидаги энг қўрқинчли ой сифатида муҳрланиб қоладиган бўлди. Айнан мана шу иссиқ ва дим кунларда уларни ўғирланган бойликларидан маҳрум қилишиб панжара ортига ташлашди. Шарифхўжаевларнинг гуруҳига ишловчи мххчилар ва божхоначилар учун жиноий ва хизмат характеридаги кўнгилсизликлар кутилмаганда ака-ука чекистларнинг ҳибсга олиниши билан бошланиб кетди. Шундай қилиб…\nҲаёт ва Жавдатнинг Каримов назаридан қолиши тафсилоти\nАка-ука Шарифхўжаевларни ушлаш ва қамоққа олиш ташаббуси, Шавкат Мирзиёевнинг саъи-ҳаракатлари натижасида шахсан президент Каримовнинг ўзидан чиқди. Бироқ, ака-ука чекистларга нисбатан босимнинг бошланишига Ҳаёт Шарифхўжаевнинг ўзининг ҳам “ҳисса”си бор. Чунки у президент Каримов билан мулоқот чоғида Шавкат Мирзиёевнинг “оёғидан чалиш”ни ўйлаганди. Агар бутун тафсилотларни бир бошдан ёритадиган бўлсак МХХ ва ДБҚ сафларидаги бугунги тўполон Гулнора Каримованинг ўғли, кичик Ислом Каримовнинг REN-TV телеканалига берган интервьюсидан кейин бошланганини қайд этиш лозим. Маълумки, тележурналистлар билан суҳбат чоғида ўзбек президентининг невараси куч ишлатар тизим ходимларининг онасига психологик ва жисмоний босим ўтказаётгани, уни оғир металлар билан заҳарлашга уринишаётгани тўғрисида гапирди.\nУшбу интервьюни кўрганидан сўнг Ислом Каримов Гулнора Каримованинг ўғли айтаётган гапларнинг қанчалик ҳақиқатга яқинлигинибилиш мақсадида Ҳаёт Шарифхўжаевни чақиртирди. Давлат бошлиғи билан суҳбат чоғида МХХ ИХБ бошлиғи Президент хавфсизлик хизмати (ПХХ) бошлиғи Муйинжон Тоҳирийнинг Гулнора Каримовага нисбатан куч ишлатганини тан олишга мажбур бўлди.\nБироқ, ПХХ ходимларининг бу ва бошқа ҳаракатларида у шахсан ўзининг кўрсатмаси билан иш қиладиган М. Тоҳирийни эмас, балки Гулнора Каримовага нисбатан бўлаётган “босим”ларга умуман алоқаси бўлмаган бош вазир Шавкат Мирзиёевни айблади.\n“Тоҳирий ушбу низони янада бўрттириш ва овоза қилишдан манфаатдор бўлган Мирзиёевнинг кўрсатмаси бўйича ҳаракат қилади. Мирзиёев бир неча маротаба шахсан ўзи Гулнорани ва Сизнинг неварангиз Тошкентдалигида уни кўргани борди. Балки ҳорижга чиқиш ва ҳорижий телекомпанияга интервью бериш ғояси бош вазирдан чиққандир”, – дея Ҳ. Шарифхўжаев Мирзиёевнинг пухталик билан яширилган сиёсий амбициялари йўлида президент ва оиласининг обрўсини тўкмоқчи эканлигига ишора қилди.\nҲаёт Шарифхўжаев ўз сўзларининг исботи сифатида давлат бошлиғига МХХ ИХБ томонидан Шавкат Мирзиёев ҳақида юритилган маълумотлардан иборат ҳужжатни тақдим қилди. Ҳужжатдаги асосий жойларига урғу бераркан, Ҳаёт Шарифхўжаев ўзбек бош вазирига тегишли жиноий даромадларнинг асосий манбалари ҳақида эслатиб ўтди. Шарифхўжаев Мирзиёев ва унинг қариндошларининг Қорақалпоғистон ва Жиззах вилоятида жойлашган вермикулит ва волластоник конларининг барчасига эгалик қилиши билан боғлиқ тўлиқ манзарани ифодалаб берди.\nҲ. Шарифхўжаев Зомин, Фориш ва Жиззахнинг бошқа тоғли туманларидаги дам олиш масканларининг барчаси Мирзиёевнинг тасарруфида эканлиги ва унинг гуруҳи бу жойларга ҳаттоки у ерни замонавий дам олиш масканига айлантириш ҳамда меҳмонхоналар қуриш ниятидаги ҳорижий инвесторларни ҳам қўймаслигини таъкидлади.\nБундан ташқари, МХХ ИХБ бошлиғи Мирзиёевнинг ҳокимлар, вазирлар, олий таълим муассасалари ректорлари ва бошқа мулозимлардан ушбу ёки бошқа лавозимлар учун неча маротаба ва қанча миқдорда пора олганлигини ҳам эслатиб ўтди. Шавкат Мирзиёев ҳомийлиги остидаги мулозимлар рўйхати ҳақида гапирар экан Ҳ. Шарифхўжаев Қорақалпоғистон Жокоргу Кенеси раиси Муса Эрниязов ва Хоразм вилояти ҳокими Пўлат Бобожоновлар ҳақида алоҳида тўхталиб ўтди.\n“Шавкат Мирзиёевнинг қўллаб-қувватлови остида Муса Эрниязов ошкора равишда ноқонуний валюта амалиётлари билан шуғулланади, Қорақалпоғистондаги бутун валюта қора бозорини ўзиники қилиб олди. Бош вазирнинг кўмаги билан Эрниязов нафақат Қорақалпоғистон, балки Ўзбекистоннинг ҳам энг бой одамларидан бирига айланди. Эрниязов Москвада, Санкт-Петербургда, Сочида, Анталияда ва дунёнинг бошқа шаҳарларида меҳмонхоналар тармоғига эгалик қилади”, – деди Ҳ. Шарифхўжаев.\nШавкат Мирзиёевнинг Хоразм вилояти ҳокими Пўлат Бобожонов билан алоқалари ҳақида гапираркан, МХХ ИХБ бошлиғи Мирзиёев ва Бобожоновларнинг Россия президенти Хавфсизлик Хизматида ўз одамлари борлигини айтди. “Ўзи асли Урганч шаҳридан бўлган ва ҳозирда Владимир Путиннинг ПХХ сида ишлайдиган бу йигит Хоразм вилоятидаги бутун йирик бизнесни назорат қилади. Бундан ташқари у вилоятдани юқори лавозимларга мирзиёевчиларнинг тайинланишида иштирок этади. Путиннинг қўриқчиси бўлган Хоразмлик давлат мансабдорлари ва хоразмликлар ўртасидаги муаммоларни ҳал қилиш учун бир неча маротаба Тошкентга келди”, – дея таъкидлади Ҳ. Шарифхўжаев.\nИслом Каримов олдида Шавкат Мирзиёевга нисбатан шу ва бошқа компрамат маълумотлардан сўз очган Ҳаёт Шарифхўжаев бош вазир утидан зудлик билан жиноий иш очиш ва уни ҳибсга олишни таклиф қилди. Шарифхўжаевнинг қўпол таклифига жавобан президент шошмаслик кераклигини, Мирзиёев ҳақида юритилган иш материаллари билан танишиб чиқмоқчи эканини айтди.\nПрезидентнинг хонасидан Ҳаёт Шарифхўжаев кўтаринки кайфият билан чиқди. Афтидан бир-икки кун ўтар-ўтмас ўзининг асосий душмани бўлган Шавкат Мирзиёевнинг МХХ тергов изоляторига (СИЗО) жўнатилишдан қочиб қутила олмаслигига ишончи комил эди. Шундай қилиб…\nГеоргий Крайнов ва Зелимхон Ҳайдаровлар бош вазирни огоҳлантирувчилар сифатида\nҲаёт Шарифхўжаев учун кутилмаган бир тарзда бош вазирни қутқариш бўйича парда ортидаги ўйинга даставвал ўзбек президентининг котиби Георгий Крайнов қўшилди, ундан кейин эса – президент девони бошлиғи Зелимхон Ҳайдаров.\nБошида Ислом Каримовнинг Ҳаёт Шарифхўжаев билан мулоқотини икир-чикиригача билган Георгий Крайнов бу ҳақда бош вазир Шавкат Мирзиёевнинг асосий ҳимоячиси бўлган президент девони бошлиғи Зелимхон Ҳайдаровга хабар беришга қарор қилди. Крайновнинг огоҳ қилиш хизматидан кўзлаган асосий мақсади бир неча юз минг доллар ишлаб олиш эди. Чунки З. Ҳайдаров билан учрашув пайтида Г. Крайнов ўз хизматининг 200 минг доллар туришини айтди. “Зелимхон ака, бу пулларни мен Сиздан эмас, Шавкатдан сўраяпман”, – дея ўз талабига аниқлик киритди Г. Крайнов. Мирзиёев пулни етказиб олиб келганидан сўнгина Ўзбекистон президенти котиби юқорида тилга олинган мулоқот ҳақида батафсил гапиришни бошлади.\nШундан сўнг Зелимхон Ҳайдаров Шавкат Мирзиёев билан алоҳида суҳбатлашди. Суҳбат чоғида у бош вазирдан зудлик билан президент Каримовнинг олдига киришни ҳамда Ҳаёт ва Жавдат Шарифхўжаевлар ҳақида тўпланган компраматларни тақдим қилишини сўради. Мирзиёев ҳам ўзининг асосий “васийси” ва ҳамшаҳари Зелимхон Ҳайдаров айтганидек қилди. Шундай қилиб…\nМирзиёев мамлакат президентининг қабулида\nИслом Каримов тилга олган барча шикоятларни тинглагаган ва Ҳаёт Шарифхўжаев томонидан ўзи ҳақида юритилган “шахсий” ишга юзаки кўз югуртириб чиққат бош вазир даставвал Гулнора Каримовага қарши “қабиҳ ишлар”да ҳеч қачон қатнашмагани ҳақида қасам ишди. “Бундан ташқари, онам билан қасам ичаманки: мен ҳеч қачон ўзимни Сизнинг лавозимингизда кўрмаганман, кўрмайман ҳам. Менинг ишим давлат сиёсати эмас, мамлакатнинг хўжалигидир”, – дея таъкидлади Мирзиёев.\nШундан сўнг у президент столига ўзининг МХХ ИХБ бошлиғига қарши тўпланган компраматини қўйди. Ўзига нисбатан қўйилаётган барча айбловларни рад қилган Шавкат Мирзиёев ўз ҳикоясини Гулнора Каримовага нисбатан психологик ва жисмоний босимларнинг барчаси айнан Ҳаёт Шарифхўжаев идорасининг топшириғи билан амалга оширилганидан бошлади. “Қизингизга тегажоқлик қилган қўриқчилар орасида ПХХ ходимлари йўқ. Тоҳирийнинг йигитлари фақатгина Гулнора атрофидаги одамларни ушлаш бўйича режали амалиётларда иштирок этишди. Бошқа вақтда қизингиз бошлиғининг кўрсатмалари асосида ҳаракат қиладиган Ҳаётнинг йигитлари билан ёлғиз қолди. Айнан улар қизингизни таҳқирлашди”, – деди Мирзиёев.\nБош вазир Ҳаёт Шарифхўжаевнинг аллақачон ўзини мамлакатнинг бўлғуси президенти деб ҳисоблай бошлаганини алоҳида қайд этди. “Бу йўлда у нафақат режали равишда Сизнинг оилангизнинг, хусусан Гулноранинг обрўсини тўкмоқда, балки ҳукуматдаги ўзи ёқтирмайдиган баъзи шахсларни йўқ қилишга уринмоқда. Биринчи навбатда унинг шахсан менга нисбатан адовати бор. Чунки мен давлат маблағлари ҳисобига ҳориждан келтириладиган махсулотларига нисбатан бож имтиёзи масаласида бир неча маротаба тўқнашишимга тўғри келди. Бундан ташқари, у бош вазирлик курсиси президентлик курсисига эришиш йўлидаги оралиқ лавозимдир”, – дея таъкидлади Ш. Мирзиёев.\nУнинг сўзларига кўра, Ҳаёт Шарифхўжаев президент девони бошлиғи Зелимхон Ҳайдаровни ҳам йўқ қилиш ниятида ва бу лавозимни укаси Жавдат эгаллаши лозим деб ҳисоблайди. Шундан сўнг бош вазир аста-секинлик билан ака-ука Шарифхўжаевларнинг молиявий жиноятлари мавзусига ўтди.\nБиринчи навбатда, Мирзиёев президентга Шарифхўжаевлар бутун Давлат божхона қўмитаси ишини назорат қилишларини айтди. “Ҳаёт ва Жавдатнинг розилигисиз ҳам давлат йўналишида, ҳам хусусий йўналишда йирик миқдордаги махсулотлар олиб кирилмайди ва олиб чиқилмайди. Сиз тасаввур ҳам қилолмайсиз, баъзида мен, мамлакатнинг бош вазири давлат йўналишидаги импорт ва экспортни амалга оширишим учун Ҳаёт билан Жавдатга ялинишимга тўғри келади. Бир марта махсулотларни қариндошларининг бизнеси учун олиб киряпти деб ўйлаб мендан ҳатто пул ҳам сўраган. Шарифхўжаевлар барча ноқонуний импорт ва экспорт амалиётларининг ягона эгаси бўли олишган. Ҳар бир олиб кирилаётган ёки олиб чиқилаётган эшелондан Шарифхўжаевлар ака-укаларнинг ҳар қайсиси учун бир миллиондан умумий икки миллион доллар олишади”, – деди Мизиёев.\nБош вазир Ҳаёт ва Жавдат Шарифхўжаевларни ўз хизмат лавозимларидан фойдаланган ҳолда жуда йирик миқдордаги миллий валютада пул ювиш билан боғлиқ жиноий ишларда иштирок этиши ҳақида гапирди. “Улар ҳорижий валюта қора бозорини бутунлай ўз назоратига олишган”, – деди Ш. Мирзиёев.\nЎзининг фош қилувчи ҳикояси якунида бош вазир мамлакат президентига Шарифхўжаевларни огоҳлантирмаган ҳолда уларнинг уйларида зудлик билан тинтув ўтказишни таклиф қилди. “Ислом ака, агар тинтув пайтида уларнинг ҳар бирининг уйидан нақд юз миллион доллар чиқмаса калламни узиб бераман”, – дея қўшимча қилди Ш. Мирзиёев.\nИслом Каримов бу таклифга қарор қабул қилиш учун ўйлаб кўриши кераклигини ва вақт кераклигини айтди. Бироқ, Ш. Мирзиёев Шарифхўжаевлар ўзининг президент қабулига киргани ҳақида билишса уйларини тозалашга улгуришларини айтиб президентни кўндиришга тириша бошлади. “Ислом ака, ака-ука Шарифхўжаевларнинг уйларида тинтув ўтказиш ва уларни ҳибсга олиш тўғрисида зудлик билан топшириқ бермасангиз мен Сизнинг хонагиздан чиқмайман”, – дейишга журъат қилди бош вазир.\nМирзиёевдаги қатъийлик ва ишончни кўрган президент МХХ раисининг биринчи ўринбосари Шухрат Ғуломовни ҳузурига чақиртирди ва унга Шарифхўжаевларни хабардор қилмасдан зудлик билан Ҳаёт ва Жавдатнинг уйларини тинтув қилиш бўйича амалиёт ўтказишни топширди. Шундай қилиб…\nШарифхўжаевларнинг уйларида тинтув\nУшбу амалиёт Шухрат Ғуломовнинг таклифига кўра Ислом Каримовнинг Ҳаёт Шарифхўжаевга қўнғироқ қилиб тезкор хисобот тайёрлаш бўйича топшириқ бериши билан бошланди. Бу президент топшириғи билан банд Шарифхўжаевнинг ўз хонасидан чиқа олмаслиги учун амалга оширилган тадбир эди. Бир вақтнинг ўзида Ҳ. Шарифхўжаев кутилмаганда йўлакка чиқадиган тақдирда уни ҳибсга олиш учун МХХ ИХБ бошлиғининг хонаси олдига тўрт кишидан иборат махсус махсус қўриқчилар қўйилди.\nЖавдат Шарифхўжаевга ҳам шундай топшириқ берилди ва унинг ҳам хонаси олдига “фахрий” қўриқчи қўйилди. Фақат Жавдат Шарифхўжаевга топшириқни президентмас, Шухрат Ғуломов берди.\nШарифхўжаевлар “юқоридан келган” сохта топшириқлар билан бандлигида, Шухрат Ғуломов бошўчилигидаги махсус гуруҳ ака-ука чекистларнинг уйларида тезкор тинтув ва тасвирга олишни бошлаб юборишди. Тинтув мобайнида Ҳаёт Шарифхўжаевга тегишли уч қаватли уйнинг ертўласида қарийб нақд 150 миллион доллар, Жавдат Шарифхўжаевнинг “омбор”идан эса нақд 120 миллион доллардан озроқ пул топилди.\nМазкур амалиётнинг диққатга сазовор томони бутун тинтув мобайнида Ҳаёт Шарифхўжаевнинг хотини МХХ тезкор ходимларининг тасвирга олиш камерасига қараб бамайлиҳотир бу пулларнинг кундалик майда чиқимлар учун мўлжалланганини гапирди. “Йигитлар бу пуллар ваҳима қилишга арзимайди. Баъзи одамларнинг ертўласида нақд 2-3 миллиардлаб доллар бор. Улар фақат сигарет ва писта учун кунига 100-200 минг долларни сарф қилиб юборишади. Уларнинг пулининг ёнида бизники ҳатто пулмас!”, – деди Шарифхўжаевнинг хотини. У кунига сигарет ва писта учун 200-300 минг сарф қилиб юборадиган ўзбек миллиардерларининг исмларини айтгани йўқ албатта.\nШу куннинг ўзида ака-ука Шарифхўжаевларнинг ёрдамчилари уйларида ҳам тинтув ўтказилди. Жавдат Шарифхўжаевнинг исми Егор бўлган ёрдамчиларидан бирининг уйидан нақд беш миллион доллар чиқди. Шарифхўжаевларнинг гуруҳида ишлайдиган МХХ ва ДБҚнинг 40 офицерига қарашли уйлардан қарийб нақд 6 миллион доллар (ҳар бир офицерга ўртача 120 минг доллардан) мусодара қилинди.\nТинтув тугаганидан сўнг Шухрат Ғуломов амалиёт натижалари бўйича Ислом Каримовга хабар берди ва Ҳаёт Шарифхўжаев рафиқасининг “чиқиши” акс этган видеолавҳаларни кўрсатди.\nКаримов зудлик билан ака-ука Шарифхўжаевларни ҳибсга олишга буйруқ берди. Шундай қилиб…\nАка-ука чекистларнинг ҳибсга олиниши\nҲаёт ва Жавдат Шарифхўжаевлар ўз хоналарида ҳибсга олиндилар ва дарҳол Ўзбекистон МХХ тергов изоляторига (СИЗО) келтирилди. Шундан сўнг у ерга МХХ республика аппарати ва ДБҚ дан 38 та генерал олиб келинди. МХХ уларни ака-ука Шарифхўжаевларнинг жиноятларида қатнашганликда гумон қилиб ҳибсга олди.\nАка-ука Шарифхўжаевларнинг давлатдаги жиноий ишларига алоқадор бўлган баъзи бир ўзбек чекистлари ва божхоначилари учун “босс”ларининг ҳибсга олиниши ҳамда унинг ортидан МХХ ва ДБҚ нинг ҳаётпараст элемантлардан буткул тозаланиши кундуз куни ёруғ осмонда чақмоқ чақнаганидек бўлди. Уларнинг баъзилари зудлик билан мамлакат ҳудудини тарк этишга қарор қилишди. Ўзбекистон МХХдаги тезкор маълумотларга кўра, ака-ука Шарифхўжаевлар билан “иш” алоқаларига эга бўлган республика бўйлаб 50 та одам қочиб кетишга муваффақ бўлган.\n2014 йилнинг 12 июлида ака-ука Шарифхўжаевлар ва ушбу жиноий гуруҳ аъзоларининг уйларида ўтказилган текширув ва тинтув натижалари МХХ, Бош прокуратура, ИИВ ва Олий Суднинг қўшма баёнотида эълон қилинди. Мазкур ҳужжатда “пора олганликда гумонланаётган шахсга нисбатан қийноқлар қўлланилмаслиги” ҳақида ҳам сўўз боради.\nҲужжатда “қийноқларнинг қўлланилмаслиги” мавзуси тилга олиниши бежизга эмас. Чунки, ака-ука Шарифхўжаевлар бошчилигидаги жиноий гуруҳ фаолияти дастлабки текширув мобайнида Ҳаёт Шарифхўжаевнинг бошқа идоралар – Ўзбекистон ИИВ томонидан пора олганликда гумонланганлик бўйича қўзғатилган жиноий ишлар бўйича тергов ишларига аралашгани аниқланди. Ҳ. Шарифхўжаев яқинларгача ИИВ СИЗО (“Тоштурма”) бошлиғининг ёрдамчиси бўлиб ишлаган собиқ МХХ офицери орқали йирик миқдордаги пул ювиш ва пора олишда гумонланаётган шахслар ҳақидаги маълумотларни олиб турган.\nЎзининг чекист ҳамкасби ҳамда турмадаги “лохмач”лар орқали Ҳ. Шарифхўжаев бундай гмонланувчиларга нисбатан қиёноқларни қўллаган ва улардан “ихтиёрий” равишда ўз айбларига иқрор бўлишларига эришган. Кейин эса унинг ўзи улардан пул талаб қилган. Бошқа сўз билан айтганда Ҳаёт Шарифхўдаев жуда йирик молиявий жиноятлар бўйича жиноий ишларнинг боришини назоратга олишга ва гумонланувчилардан пул ундиришга ҳаракат қилган.\nБугунги кунда президент Ислом Каримовнинг оғзаки буйруғи билан Тоштурмадаги “лохмач”лар ИИВнинг бошқа изоляторларига тарқатила бошланди. Кутилмаган тарқатилишдан ва бошқа турмалардаги махбусхоналарда қасос олини эҳтимолидан қўрққан баъзи махбуслар ўз томирларини кесиб жонларига қасд қилишини бошлашди.\nАка-ука Шарифхўжаевларнинг ҳибсга олиниши МХХ ходимлари томонидан бошқа жиноятларнинг ҳам очилишига олиб келди. Ҳусусан, Ҳаёт Шарифхўжаевнинг ишида Лола Каримова ва унинг эри Тимур Тиллаеевларнинг бизнес империяси билан боғлиқ жиҳатлар ҳам кўзга ташланди. Бу эса табиийдир: ахир МХХ ИХБ собиқ бошлиғи Ўзбекистон президенти кенжа қизига тегишли бизнеснинг асосий ҳимоячиси эди. Шундай қилиб…\nЛола Каримова ва Тимур Тиллаевларнинг бизнес-империяси ҳақида\nАка-ука Шарифхўжаевларнинг ишидаги дастлабки текширув МХХ терговчиларини Лола Каримова, унинг эри ва қайноталарининг иш ва бошқа фаолиятларига алоқадор қуйидаги фактлар сари етаклади.\nГарвард университети битирувчиси Тимур Тиллаев – самарқандлик мафиячи Ҳаким Тиллаевнинг ўғли. Тимур Тиллаевнинг отаси – ўзбек мафиясининг оталаридан бири бўлган 1950 йилда Фарғона вилоятида туғилган Салим Абдувалиевнинг яқин дўсти. Ҳаким Тиллаев Ғафур (Арслонбеков) Рахимов билан ҳам яқин алоқада, ўз навбатида Салим Абдувалиевнинг қариндоши бўлади ва бугунги кунда Дубаи шаҳрида яшайди (Бирлашган Араб Амирликлари).\nҒафур Рахимовнинг кўмаги билан Ҳаким Тиллаев ўзбек иқтисодиётининг пахта хом-ашёси экспорти, “Ўзбекистон ҳаво йўллари”, “Ўзбекистон темир йўллари”, “Ўз-ДЭУ” ҚК ва бошқалар фаолиятига қўшилди. 90-йилларнинг охирида Россия Федерал Хавфсизлик\nХизмати ўз хисоботларида Ғафур Рахимовни “Ўзбекистонда Каримовдан кейин иккинчи одам” деб атай бошлаганди. Бунга эса ўзбек пахтаси экспортининг 15%и Рахимов томонидан назорат қилиниши ҳамда “Ўзбекистон ҳаво йўллари” МАК, “Ўзбекистон темир йўллари” ДАТЙК ва “Ўз-ДЭУ” ҚК да ҳам ўзининг молиявий манфаатлари борлиги сабаб бўлганди.\nЎзбек мафиясининг “босс”лари бўлган Салим Абдувалиев ва Ғафур Рахимовларнинг кўмагидан фойдаланиб Ҳаким Тиллаев ўзбек газини ноқонуний экспорт қилишда ҳамда афғон гиёҳванд моддаларини Тожикистон, Ўзбекистон ва Қозоғистон ҳудудлари орқали Россия ва Оврўпа Иттифоқи давлатларига транзит қилишда қатнашади.\nҚайд этиш жоизки, Тимур Тиллаев халқаро бизнесдаги ишини “Ўзбекистон ҳаво йўллари” МАКнинг Париждаги офисида бошлаган. Т. Тиллаевнинг баъзи ҳамкорлари ҳозир ҳам Ўзбекистон миллий авиакомпаниясида ишлашади. Тимур Тиллаевнинг шундай шерикларидан бири 1978 йилда туғилган Зафар Хусаиновдир.\nТимур Тиллаев «Abu Saxiy Nur» транспорт компаниясининг асосий таъсисчиси ҳисобланади ва МХХ ИХБ собиқ бошлиғи Ҳаёт Шарифхўжаев ва Давлат божхона қўмитаси раиси Зоҳид Досановларнинг ёрдами билан ноқонуний (амалда ҳеч қандай бож тўламасдан) Ўзбекистон ҳудудига махсулот олиб кириш билан шуғулланади. «Abu Saxiy Nur» транспорт компаниясининг хизматларидан фойдаланадиган тадбиркорлар амалда бож тўловларини Тимур Тиллаев ва унинг рафиқаси Лола Тиллаеваларга тўлашади.\n1990 йилда ташкил қилинган компания Каримова ва Тиллаевлар оиласига кунига (!!!) 500 минг евродан кўпроқ фойда келтиради. «Abu Saxiy Nur» юк ташувни нафақат Ўзбекистон ичикарисида, балки бошқа туркий тилда сўзлашувчи давлатлар ҳудудларида ҳам амалга оширади. Компаниянинг Туркиядаги филиали асосан Овропу Иттифоқи давлатларига юк ташиш билан шуғулланади. Ушбу филиал қуйидаги манзилда жойлашган: Mesiınpaşa Mahalle, Hayriye Tuccari Caddesi, Hakan Bazarı, No.20, Laleli – İstanbul. Қайд этиш лозимки, «Abu Saxiy Nur» компанияси ва унинг Туркиядаги филиали МХХ ИХБ собиқ бошлиғи Ҳаёт Шарифхўжаев ва Давлат божхона қўмитаси раиси Зоҳид Досановларнинг ҳомийлиги остида гуллаб яшнади.\nТимур Тиллаев ва Лола Каримоваларнинг ушбу фаолияти Москва, Лондон ва Маэ (Сейшел ороллари)да рўйхатдан ўтган «Corbet Trans Tashkent» ва «Uzvneshtrans» компаниялари билан мустаҳкам боғланган. «Corbet Trans Tashkent» компанияси томонидан «Corbet Trans Tashkent» компаниясининг ташкил қилиниши ўзига ҳос ҳодиса бўлган. Сейшел оролларидаги солиқ органлари маълумотларига кўра бор-йўғи бир йилгина фаолият юритган «Corbet Trans Group LLT» компанияси йилига 3925% (!!!)га тенг даромад кўрган.\nБир йиллик компанияларнинг асосий ҳамкорларидан бири амалда МХХ раиси Рустам Иноятовга тегишли «Benif LTD» ўзбек-америка қўшма корхонаси эди. Маълумки ушбу қўшма корхонанинг асосий таъсисчиси эса ўзбек махсус хизматлари раиси тушмуш ўртоғининг укаси Бахтиёр Эргашев бўлади.\nМХХ раиси Рустам Иноятов ва собиқ ИХБ бошлиғи Ҳаёт Шарифхўжаевнинг васийлигидан Тимур Тиллаевнинг турмуш ўртоғи Лола Каримова ҳам фойдаланиб келган ва фойдаланишда давом этмоқда.\n1978 йилда Тошкентда туғилган Лола Каримова-Тиллаева Женева, Лозанна, Монтрё ва Нойенбургда бир қатор элита бутикларнинг таъсисчиси саналади. Ўзбекистон президенти кенжа қизининг Оврўпадаги барча бутиклари менежери Филипп Шелленберг (Philippe Schellenberg) бўлган «GESYCO SA» тармоғида ишлайди.\nЛола Каримова Женевада ва Лозаннада жойлашган Швейцариянинг «Madison Store» фэйшн-компаниясида ҳам ўз активларига эга. Лола Каримова ва Тимур Тиллаев француз компанияси бўлган ва кўчмас мулк савдоси билан шуғулланадиган «SCI GOLDMONT» компанияси фаолиятидан ҳам катта фойда кўришади. Бу компания Парижда 4, rue du Boccador, 75008, Paris (Елисей майдонига яқин) манзилида жойлашган.\nШу билан бирга, Каримова ва Тиллаевларнинг оиласи АҚШда кўчмас мулк савдоси билан ҳам шуғулланади. Бу оиланинг америкадаги бизнеси асосан Беверли Хиллз ва Калифорниялик бўлган бадавлат одамлар учун мўлжалланган. Лола Каримова ва Тимур Тиллаевнинг АҚШдаги расмий вакиллигини Брюс Маковский (Bruce Makowski) ва Кэти ван Зееланд (Kathy van Zeeland)лар амалга оширишади.\nБундан ташқари Тимур Тиллаев Калифорнияда жойлашган «Freemont Holdings» компаниясининг президенти ҳисобланади. Мазкур холдинга Лола Каримова ва Тимур Тиллаевлар томонидан ташкил қилинган учта компания: “Tk Silvermont LLC”, “Tk Goldmont Holdings LLC” ва “Lola Tk Tulipwood, Inc”лар киради. “Tk Silvermont LLC” компанияси юқори технологияли махсулотлар ишлаб чиқариш билан шуғулланади, “Tk Goldmont Holdings LLC” эса кўчмас мулк билан. Швейцариянинг Берн шаҳрида ташкил қилинган «Alpen Pharma AG» компаниясида ҳам Лола Каримова ва Тимур Тиллаевларга тегишли активлар бор.\nЎзбекистон президентининг кенжа қизи ва куёви республиканинг Навоий вилоятида олтин қазиб олиш билан шуғулланган «Zarafshan-Newmont» ўзбек-америка қўшма корхонаси фаолиятидан ҳам ноқонуний фойда олишарди. Бугунги кунда ушбу оила “Қизилқумцемент” акциядорлик жамияти фаолиятидан ҳам фойда олмоқда.\n2000 йилларнинг бошида Лола Каримова унинг биринчи эри Саидяҳёхон Аҳроров томонидан ташкил қилинган «Tibmahsulot Ltd.» компаниясининг Лондондаги ваколатхонасида ишлади. Лола Каримова билан ажрашганидан сўнг 2007 йили Саидяҳёхон Аҳроровнинг хоҳиши билан «Tibmahsulot Ltd.» компаниясининг асосий офиси Юнонистондан БАА (Дубаи шаҳри)га кўчирилди. У ҳозиргача фармацевтика махсулотлари импорти билан шуғулланади. Унинг директори эса Ўзбекистон соғлиқни сақлаш вазирининг укаси Жамшид Алимовдир.\nШундан сўнг Лола Каримова «Mediz» фармацевтика ишлаб чиқариш компанияси эгаси Искандар Маҳмудовга турмушга чиқди. Бироқ Лола Каримованинг иккинчи турмуши ҳам узоққа чўзилмади. Ажралишга эса яна Ислом Каримов кенжа қизининг жинсий шўхлиги сабаб бўлди.\nБу сафар иш ноҳуш жанжалгача бориб етди: Искандар Маҳмудов Лола Каримовани хотинининг тан соқчиларидан бири билан тўшакда ушлаб олади. Хиёнаткор хотини ва диктатор қайнотасининг қасосидан қўрқиб И. Маҳмудов мамлакатдан қочиб кетади. Ордан бироз вақт ўтганидан сўнг И. Маҳмудовнинг хавфсираши асоссиз бўлиб чиқди: ушбу шармандаликнинг изини йўқотиш мақсадида Лола Каримованинг тан соқчи – ўйнаши Ислом Каримовнинг оғзаки буйоуғи билан ўлдирилганди ва Тошкент вилояти йўлларидан биридаги асфаль остида кўмиб юборилганди.\nЛола Каримованинг ҳозирги оиласи асосий вақтини Ўзбекистоннинг ташқарисида ўтказади. Ҳориждаги ҳаётини у асосан ўзининг Швейцария, Франция, ва АҚШда қуйидаги: Chemin de la Perrierre 10, 1223 Cologny, Женева (Швейцария); Priv. 8, Rue Jean Richepin, Paris 75016 (Франция); Le Palais, Беверли Хиллз қаршисида,Калифорния (АҚШ) манзилларида ўтказади.\nЛола Каримова Тимур Тиллаевларнинг ҳориждаги бизнеси асосан Буюк Британия, Швейцария ва АҚШга тўғри келади. Бундан ташқари у ҳали ҳам «Tibmahsulot Ltd.» фирмасининг расмий тижорат директори ва «Continental Consulting Ltd.» ўзбек фармацевтика компаниясининг Лондондаги ваколатхонаси бошлиғи ҳисобланади.\nШуни алоҳида қайд этиш лозимки, Лола Каримова ва Тимур Тиллаевларнинг оиласига тегишли бўлган «Continental Consulting Ltd.» компанияси Ўзбекистон фуқароларида гиёҳванд моддаларни ноқонуний синаш билан шуғулланади. Ҳаттоки бу компаниянинг фармацевтика воситалари номи остида амалда янги турдаги гиёҳванд моддалар ишлаб чиқариш билан шуғулланиши ҳақида гумонлар мавжуд. Мазкур бизнесни Лола Каримова расмий равишда Франция фуқаролари бўлган ва Женевадан Беверли Хиллзга қадан бизнес билан шуғулланадиган Амр Ҳаггаг (Amr Haggag), Кристоф Скардили (Christophe Scardigli) ва Марсиано Тьерри (Marciano Thierry) ларга ишониб топширган.\nМХХ раиси Рустам Иноятов ва собиқ ИХБ бошлиғи Ҳаёт Шарифхўжаевдан ташқари Лола Каримова ва Тимур Тиллаевларнинг бизнесига Ўзбекистон ташқи иқтисодий алоқалар, инвестиция ва савдо вазири Элёр Ғаниев ҳам ёрдам беради. Ўзбек вазири Лола Каримованинг қайнотаси бўлган Ҳаким Тиллаев билан умумий иқтисодий ва молиявий лойиҳаларга эга.\nЛола Каримова ва Тимур Тиллаевларнинг бизнес тузилмаси МХХ раиси Рустам Иноятовга тегишли «Asia Аlliance Bank» банки фаолияти билан туташиб кетган. Ушбу банк асосан болтиқбўйи, шу жумладан Латвиядаги ҳамкор банклардан жиноий даромадларни ювиш амалиёти билан шуғулланади.\nРустам Иноятов ва унинг оила аъзолари кўрсатмаси билан «Asia Аlliance Bank» воситасида Ўзбекистондан чиқиб кетган ҳорижий валюта кўпгина ҳолатларда Лондон шаҳрида жойлашган «Gorefield International Group Ltd.» Британия компанияси орқали ва асосий акциялар пакети Ўзбекистон молия вазири Рустам Азимовга тегишли бўлган «Uzbekinvest» миллий инвестиция компанияси воситасида ювилади.\nКўрилаётган жиноий даромадлар ҳажмининг чексизлигига қарамасдан Каримова ва Тиллаевалар оиласи солиқларни тўлашмайди. Масалан, Лола Каримова Нью-Йоркдалигида, ўзининг дипломатик иммунитетидан фойдаланган ҳолда бир неча маротаба америка ҳукуматига солиқларни тўлашдан бош тортган.\nУшбу оиланинг очофат амбицияларини бош вазир Шавкат Мирзиёевнинг саъи-ҳаракатлари билан Ҳаёт ва Жавдат Шарифхўжаевларга ниабатан амалга оширилгани сингари фақат президент Каримовнинг ўзигина тўхтата олиши мумкин. Бироқ ўзбек давлат бошлиғининг ушбу ишни охирига қадар олиб бориш ҳамда ўзининг кенжа қизи ва куёвини “тинчлантириш”га иродаси етармикин? Шундай қилиб…\nМХХ ва ДБҚ сафларида ҳаётпараст шахсларни тозалаш бошлангани Ўзбекистон бош вазири Шавкат Мирзиёевнинг сиёсий ҳокимият учун кураш йўлида ўз рақиблари устидан қозонган мутлақ ғалабасидир. Бундан ташқари, Лола Каримова ва унинг эри Тимур Тиллаевларнинг молиявий ва бошқа жиноятлари пардасини очиб берган тозалаш иши узоқ вақтдан бери синглисининг беҳисоб бойликлари ҳақида гапириб келаётган Гулнора Каримовага умид бағишлайди. Шу сабабли ҳам шарихўжаевларга қарши кампания бошланганидан сўнг Гулнора Каримова ҳам “сайр қиладиган” бўлиб қолди: ҳаттоки бир нечта Оврўпа давлатларига ҳам бориб келишга улгурди.


Замонавий қурилишда инновацион материаллар\nHi-tech bank ХАТБ\nБўка пахта тозалаш АЖ\nС начала работы biznes-daily.uz 10 245 471\nГлавная "БИРЖА" Замонавий қурилишда инновацион материаллар\n16.08.2018 | |\nАйни дамда юртимизнинг барча ҳудудларида қурилиш, ободонлаштириш ишлари кенг кўламда давом этмоқда. Инновацион қурилиш материалларидан ҳисобланган базальт арматураси бу жараёнда жуда қўл келади.\nБазальт арматураси замонавий қурилишда фаол қўлланилади ва ноёб хусусиятларга эга. У пўлат арматурасига нисбатан 4 баробар енгил ва 3 маротаба мустаҳкамдир. Базальт арматураси нам шиммайди, зангламайди, электр токини ўтказмайди ва иссиқлик ўтказиш қобилияти ниҳоятда паст.\n“Mega Invest Industrial” қўшма корхонаси арматура ва композит тўр тайёрланадиган базальт толасини юртимизда ишлаб чиқаришни 2017 йилда йўлга қўйган.\n– Базальт толаси чиқариш учун хомашё Жиззах вилоятининг Фориш туманидаги Осмонсой конларидан олинмоқда, – дейди “Mega Invest Industrial” компанияси вакили Саидаминхон Аляви. – Заводимиз майдони 10 000 кв.м бўлиб, унда икки юздан ортиқ ходим меҳнат қилмоқда. Шу йилнинг февраль ойидан бери 720 тонна арматура ишлаб чиқардик. Умуман, корхонамиз қуввати йилига 3 000 тонна базальт толаси чиқаришга имкон беради.\nБугунги кунда “Mega Invest Industrial” қўшма корхонаси Савдо-саноат палатаси ҳамкорлигида хорижий бозорлар излаш жараёнида. Компания Афғонистон, Эрон, Покистон ва яқин хориждаги мамлакатларга экспортни йўлга қўйишни режалаштиряпти.


Албатта Муҳаммад Аллоҳнинг бетакрор яратмишидир. Муҳаммадни яратган Зот покдир! | Azon.uz - Ахборот-таҳлилий портал\nАлбатта Муҳаммад Аллоҳнинг бетакрор яратмишидир. Муҳаммадни яратган Зот покдир!\n1670 22:00 17.08.2019\nАввалги салафларимиз тарихий мўъжизалар кўрсатишган бўлса, эргашишни, ўрганишни ва вафони гўзал қилишганидан эди. Замонимиздаги Муҳаммад эрлари ҳам шундай ишларга қодирдирлар. Зеро, воситалар ўз қўлларида, ҳеч қаёққа кетмаган. Қуръон ҳам битмаган, Суннат ҳам йўқолмаган.\nМуҳими боғланиш руҳ билан бўлсин, шакл билан эмас. Динлардаги фасод расм-русм ва жонсиз жасадга айланишдан юзага келган. Қанчалаб маънодан холи маросимлардан пайдо бўлган.\nШайх Муҳаммад ҒАЗЗОЛИЙ\nШайх Муҳаммад Ғаззолий Мақолалар Муҳаммад\n«Саодат асрида аёл озодлиги»\n633 12:45 29.08.2019\n1896 16:00 17.07.2019\n989 23:17 20.05.2019\n«Иблисни қуроллантирмоқни истамаймиз»\n1597 19:00 20.04.2019\nДаъват йўлида мен йўлиққан офатлардан бири\n4036 10:00 11.02.2019


IVR Абонентларга автоматик равишда овозли қўнғироқ қилиш\nСиз ва бизнес мижозларингиз\nучун янги алоқа\nмеханизмлари ва хизматлар IVR-Interactive Voice Response Қўнғироқ қилиш IVR тизими оммавий қўнғироқлар ёзиш қўшимча савдо фойданинг ошиши IVR хизмати билан ишлашни\nқандай бошлаш керак? +998(71)207-11-11 қўнғироқ қилинг, ёки info@playmobile.uz мурожаат қилинг Қўнғироқ қилиш\nСиз ва мижозларингиз учун янги механизмлар ва хизматлар\n«IVR Xabar», Play Mobile тизимининг шахсий кабинетидан, мижозларга API орқали оммавий автоматлаштирилган қўнғироқлар юбориш хизмати.\nТаклифлар: Янги хизматларни таклиф қилиш; Акция; Турли байрамлар билан табриклаш.\nМисол: Сизнинг мижозингиз мобил телефони орқали қўнғироқни қабул қилади, телефонни кўтаргандан сўнг, овозли файл жаранг сочади.\nАвтоматик тарзда овозли қўнғироқ\n— бу, сервис рақамидан, мижозларингизни хабардор қилиш усули Олдиндан ёзиб олинган аудио файллардан фойдаланиш «IVR Xabar» хизматидан фойдаланиш - савдо бўлими ишини оптималлаштириш ва реклама харажатларини\nсезиларли даражада камайтиришга ёрдам беради IVR Xabar хизмати — бу бренд, товар ва хизматлар, акциялар, чегирмалар, сотувлар ҳақида мижозларингизга\nмаълумот беришнинг тез ва ишончли усули. Овозли хабарни деярли 100% тингланишини таъминлаймиз «IVR Xabar» хизмати мижозларингизни, хизматлар ва акциялар ҳақида тезкорлик билан хабардор қилиш имконини беради Автоматик тарзда овозли қўнғироқ\nмаълумот беришнинг тез ва ишончли усули. Овозли хабарни деярли 100% тингланишини таъминлаймиз «IVR Xabar» хизмати мижозларингизни, хизматлар ва акциялар ҳақида тезкорлик билан хабардор қилиш имконини беради\n«IVR Xabar» хизматини қўллаш усуллари:\nХизматлар, махсус таклифлар ва акциялар ҳақида маълумот бериш\nИш жадвали ва энг яқин филиалларнинг манзиллари ҳақида хабар бериш\nМуддати ўтган кредитлар ҳақида эслатиш\nТуғилган кун ва бошқа байрамлар билан табриклаш\nФақат қабул қилинган қўнғироқлар учун тўлов;\nОммавий ва битта овозли хабарларни юбориш имконияти;\nКелажак учун овозли жўнатмаларни режалаштириш (қўнғироқ вақтини белгилаш);\nIVR қўнғироқлари бўйича батафсил статистик маълумотлар;\nAPI орқали исталган CRM тизими билан интеграция;\nPlay Mobile тизимининг шахсий кабинетидан овозли хабарларни мустақил равишда юбориш имконияти\nIVR хизмати билан ишлашни қандай бошлаш керак?\nIVR Хабар хизмати учун индивидуал таклифни олиш учун сўров қолдиринг.\nМенинг шахсий маълумотларим қайта ишланиши ва сақланишига розиман.\nБиз билан +998 (99) 815-11-55 ёки +998 (71) 207-11-11 телефон рақамлари орқали боғланинг ёки info@playmobile.uz электрон почта манзилига мурожаат қилинг.\nIVR тизими бизнесингизни ривожлантиришда ишончли ёрдамчига айланишига ишонч ҳосил қилинг!


– Домламиз кириб, ҳаммани олдида тайёр аризани столга қўйиб, "ҳамманг имзо қўйишларинг шарт!", деди. Ҳамма мажбур бўлди имзо қўйишга, - дейди ТДПУ талабаси.\nТошкентдаги Низомий номидаги педагогика университети талабалари стипендияларини 100 фоиз пластик тўлов карталарига ўтказишга мажбур бўлишмоқда. Талабалар бу ҳақда умумий ёзилган аризага имзо қўйишга мажбурланяпти. Институтнинг исми сир қолишини истаган талабаларидан бирининг Озодликка айтишича, қаршилик қилган талабаларга умуман стипендия берилмаслиги ҳақида огоҳлантирилган.\nНизомий номидаги Тошкент давлат педагогика университетининг талабалари шу пайтгача 30 фоизини нақд олиб келган стипендияни нақд олмайдиган бўлди.\nУниверситет раҳбарияти барча талабалардан юз фоиз стипендиясини гўёки "ўз хоҳиши билан" пластик карталарга ўтказишга розилик бериши ҳақидаги умумий аризага имзо қўйишни талаб қилмоқда.\nТалабалар бундай умумий аризанинг бир нусхасини ҳам Озодликка тақдим этди.\nБу фотосуратда "Инглиз тили ва адабиёти" таълим йўналишида ўқийдиган 26 нафар талабанинг ўз стипендияларини 100 фоиз банк пластик карточкаларига ўтказишга рози эканлиги борасидаги имзолари акс этган.\nШу пайтгача институт талабалари стипендиясининг камида 70 фоизи пластик карталарига мажбурий тарзда ўтказиб келинган.\n– Энди эса стипендиянинг 30 фоизи ҳам қўлимизга тегмайдиган бўлди, дейди талаба.\nСўнгги пайтларда нақд пул тақчиллиги боис нафақат талабалар стипендиялари, балки ишчиларнинг маошлари ҳамда пенсионерларнинг нафақалари улар хоҳламасалар ҳам юз фоиз пластик карточкасига тушириб бериляпти.\nФарғонанинг Қўқон шаҳрида яшовчи 67 ёшли пенсионер Ғаффорхон ота бир неча ойдан бери пенсия пули пластик карточкага ўтказилаётганини айтади.\n- Бу пластик билан бозорга бориб егулик ҳарид қилолмайсиз-да. Ҳамма жойда нақд пул сўрайди. Озиқ-овқатни супермаркетлардан сотиб олай десанг, у ерда анча қиммат. Халқ банкига пенсия пулини нақд пул қилиб беришини сўраб ариза топширганимга қарамай, шу чоққача ҳеч қандай жавоб олганим йўқ. "Нақд пул йўқ", дейишади. Жуда оз қисмини нақд беришади, у етмайди-да. Ўзи 550 минг сўм нафақа олсам, шуни 30 фоизини нақд беряпти-да. Нафақани ўзи ҳеч нарсага етмаяптику, - дейди Ғаффорхон ота.\nЎтган йил Озодликка сиздирилган Ўзбекистон Марказий банки раиси ўринбосарининг Бош вазир Шавкат Мирзиёевга йўллаган ҳисоботда мамлакат иқтисодида вужудга келган нақд пул тақчиллиги боисбанкларнинг ойлик ва бошқа ижтимоий тўловларни вақтида бериш учун нақд пул қолмагани тўғрисида огоҳлантирилган эди.


Украинадаги воқеалар фонида АҚШ делегациясининг Марказий Осиёга ташрифи Кремлнинг ғазабини қўзғади\nМосква бундай ташрифларга хавотир билан қарайди, айниқса Марказий Осиё давлатлари Россиянинг Украинага босқинини қўллаб-қувватлашдан бош тортаётган бир пайтда.\nЎзбекистон ташқи ишлар вазири вазифасини бажараётган Владимир Норов 24 май куни Тошкентда АҚШ Давлат котибининг Жанубий ва Марказий Осиё бўйича ёрдамчиси Доналд Лу билан қўл сиқишмоқда. [Ўзбекистон Ташқи ишлар вазирлиги]\nТОШКЕНТ – Ўтган ҳафта АҚШ делегациясининг бир қатор Марказий Осиё давлатларига беш кунлик ташрифи Кремл ва унинг ташвиқот воситаларини ғазаблантирган, дейди таҳлилчилар.\nАҚШ Давлат котиби ёрдамчиси Доналд Лу бошчилигидаги делегация 23-27 май кунлари Ўзбекистон, Қирғизистон, Тожикистон ва Қозоғистонда бўлди.\nЛуга бир қатор дипломатик, хавфсизлик ва молия соҳаси мулозимлари ҳамроҳлик қилганлар.\nДелегация халқаро санкцияларнинг Россияга таъсири, иқтисодий ҳамкорлик, минтақавий ва чегара хавфсизлиги каби мавзуларни муҳокама қилди.\nАҚШ делегатлари 24 май куни Тошкентдаги «Тошкент гуллари» гул мактабида тадбиркор аёллар билан учрашдилар. [АҚШнинг Ўзбекистондаги элчихонаси]\nМузокараларда давлатларнинг C5+1 платформаси доирасида инфратузилма, энергетика, транспорт, атроф-муҳитни муҳофаза қилиш ва иқлим ўзгаришига қарши кураш каби соҳалардаги ҳамкорлигининг аҳамияти алоҳида таъкидланди.\nАҚШ Давлат департаментига кўра, «C5+1 Марказий Осиёнинг беш давлати ва Қўшма Штатларни ўзаро манфаатли бўлган масалаларни муҳокама қилиш ва улар ишлаш учун бирлаштирадиган платформадир».\nТашриф доирасида Лу Тошкентда АҚШ кўмагида ташкил этилган хотин-қизлар учун ўз-ўзини ҳимоя қилиш машғулотларида бўлди.\nШунингдек, у Тожикистоннинг Ваҳдат шаҳрида АҚШ ҳомийлигида ташкил этилган афғон қочқинлари марказига ташриф буюрди.\n«Мен дипломат сифатида дунёда доим тинчлик ҳукм суриши тарафдориман. Мен учун тинчлик нафақат уруш ва қуролли тўқнашувларнинг йўқлиги, балки барча халқларнинг эркин, соғлом ва хавфсиз ҳаёт кечиришидир», деди Лу 24 май куни Тошкентда АҚШ элчихонаси хабарига кўра.\nКремл ва унинг ташвиқот воситалари Лунинг ташрифини салбий баҳолаган, зеро, Марказий Осиё давлатлари Москванинг Украинага босқини туфайли Россия тарафини олишдан бош тортмоқда.\nҚўшма Штатлар Россия билан қарама-қаршиликда Марказий Осиё давлатларини ўз тарафига оғдириш ниятида эмас, дейди МДҲ мамлакатлари институтининг Марказий Осиё ва Қозоғистон департаменти раҳбари Андрей Грозин 23 май куни Газета.ру нашрига.\nБунинг ўрнига «улар шунчаки томонларни тафриқага солиб, [Вашингтон назарида] Россия, Марказий Осиё республикалари ва Хитой ўртасида ишончсизлик муҳитини келтириб чиқариши керак бўлган савдолашув муҳитини яратмоқчи», деди Грозин.\nРоссия давлат Думасининг МДҲ ишлари бўйича қўмита раисининг биринчи ўринбосари Константин Затулин ҳам Марказий Осиё давлатларининг Россия олдидаги мажбуриятлари «нейтрал» эканига ишора қилган.\n«Бугунги Марказий Осиё давлатларининг ташкил топганига 30 йилдан ошган, уларга кап-катта одамлар раҳбарлик қилади, улар бир четда туришни истасалар ҳам, барча алоқаларимиз ва ўзаро мажбуриятларимизни ҳисобга олган ҳолда, бундай қила олмасликларини яхши тушунишлари керак», деди Затулин 23 май куни Газета.ру нашрига.\nАгар Марказий Осиё давлатлари Россиядан узоқлашишга қарор қилсалар, Москва ҳам муайян мажбуриятлардан воз кечиши мумкин, деб огоҳлантирди Затулин.\n«Биз яқин-яқингача биз ўз мажбуриятларимизни бажариб келганмиз. Афғонистондан эҳтимолий таҳдидлар масаласими, Қозоғистондаги тартибсизликларми – ҳар доим жавоб чораларини кўрганмиз».\n«Бошқа томондан, МДҲ давлатлари рақибларимиз билан алоқада бўлса ҳам, уларни қўпол равишда жиловлашнинг ҳожати йўқ. Муҳими, бу муносабатлар бизга зарар келтирмасин», деди у.\n«Бу масалада орамизда келишув бўлиши лозим», деди у.\nРоссия америкалик сиёсатчиларнинг бундай сафарларини хуш кўрмайди, дейди бишкеклик журналист Одил Турдиқулов.\n«Доналд Лунинг ташрифи ҳам Кремлни ғазабга солган. Бу матбуотда аччиқ баёнотлар чиқариш учун яна бир сабаб. Буларнинг бари Кремлнинг кўрсатмаси билан қилинаётгани аниқ», деди у.\n«Бу экспертларнинг шунчаки шахсий позицияси эмас. Улар Кремл айтолмайдиган нарсани дипломатик тилда билдирмоқда», дейди Турдиқулов.\nCentral Asia Due Diligence маркази раҳбари, тошкентлик Алишер Илҳомовга кўра, Кремл Марказий Осиё давлатларининг Ғарб ва айниқса, АҚШ билан яқинлашувига аввалдан жуда оғриқли муносабатда бўлиб келган.\nАйниқса, ҳарбий ва стратегик ҳамкорликка муносабат ўта негатив, деди у.\n«Москва Манасдаги АҚШ авиабазаси ёпиш учун Қирғизистон ҳукуматига босим ўтказганини эслайлик», деб айтган Илҳомов 2014 йилда Қирғизистоннинг Афғонистонга аскарлар ўтказиш учун фойдаланилган АҚШ ҳаво базасини ёпганини назарда тутиб.\n«Бу босқичда Россия раҳбарияти Марказий Осиё давлатларининг Украинадаги уруш масаласида бетараф позицияни танлаганидан норози. Шунинг учун улар «ҳарбий операцияда» бевосита иштирок этишдан бош тортишган», деб айтган Илҳомов.\nМарт ойида парламентда Ўзбекистон Украинанинг ҳудудий суверенитетини қўллаб-қувватлашини ва «Донецк халқ республикаси» (ДХР) ёки «Луганск халқ республикасини» (ЛХР) тан олмаслигини айтган Ўзбекистон ташқи ишлар вазири Абдуллазиз Комилов Кремл босими туфайли апрел ойида ўз вазифасидан озод этилган, деди у.\n«Хусусан, шу (май) ойда Москва Марказий Осиё давлатларидан ҳарбий қурилмалар ва ўқ-дорилар сотиб олишга ҳаракат қилиб, Украинага нисбатан тажовузи сабабли Россияга қарши қўлланилган Ғарб санкцияларини четлаб ўтиш учун бу мамлакатлар ҳудудларидан фойдаланмоқда», деб қўшимча қилган Илҳомов.\nБу мақсад «иқтисодий ҳамкорликни кучайтириш» баҳонасида олиб борилаётган бўлса-да, Москва ўз мудофааси учун зарур бўлган юқори технолигик маҳсулотларни сотиб олиши ва иқтисодиётини қўллаб-қувватлаши учун минтақадаги давлатларда бизнес-тузилмалар ташкил этилмоқда, деб айтган Илҳомов.\n«Бу минтақадаги ҳукмрон элита учун қизиқиш туғдирибгина қолмай, Ғарбнинг Марказий Осиё мамлакатларига нисбатан иккиламчи санкциялар қўллаши хавфини пайдо қилади», деб айтган у.\n«АҚШ давлат котиби ёрдамчисининг ташрифидан мақсад – бу мамлакатлар ҳукуматларини Россия билан бу каби махфий келишувлар ва Россияга яширин тарзда ҳарбий қурилмалар ва ўқ-дорилар етказиб берилишига йўл қўйилмаслик ҳақида огоҳлантириш бўлиши мумкин», деб таъкидлаган у.\n«Москва Қирғизистон ҳукуматига қандай босим ўтказганини эслайлик...» Қирғизистонга шунчалик босим ўтказишдики, мамлакат ҳали ҳам ўзига кела олмай, ривожлана олмаяпти.\nАфсуски, Ўзбекистон – бу бошланиши холос. Амбициялар ва Осиё минтақасидаги қўшни давлатларни қўрқитиш тўхтамаса керак, бу жараён бошланиб бўлди. Бироқ, бир жиҳат бор: уларда етарлича куч йўқ, санкциялар кучайиб бормоқда, қўллаб-қувватлаш эса камаймоқда ва Хитой борган сари ҳамкор бўлишдан бош тортмоқда. Кўрамиз охири нима бўларкин. Умид қиламизки, ядро қиши келмайди, шунда ҳаммаси яхши бўлади.\nНега Россия Ўзбекистон вазирини ишлаб олиб ташлаши мумкин?\nЧунки бу мамлакат ҳеч ким чақирмаса ҳам, доим қандайдир сиёсий ҳаракатларга бурнини суқиб юради.\nРоссияга яширин тарзда ҳарбий қурилмалар ва ўқ-дорилар етказиб берилишига йўл қўймаслик – Бу комиссия ва ёрдамчилар ташрифининг асосий сабаби шу бўлса керак; Россия шунча қурол-яроғни қаердан олгани қизиқ; ўзи уларни ишлаб чиқармаса, эски захиралар эса тугаб бораётган бўлса ва бу захираларнинг сифати ҳаминқадар экани аниқ бўлса.\nРоссия норози; Россия қачондир рози бўлганми ўзи? Пфф\nРоссия фақат вайронагарчиликлар, зўравонлик, талончилик, қотилликлар ва қашшоқлик билан «рус дунёси» келсагина мамнун бўлади. Унинг ташвиқотчилари ўзларининг бошқалардан устун эканлигини уқтирганида ҳам!\nБунинг оқибатлари аллақачон бошланган – юкларни ташиш учун Россияни четлаб ўтувчи янги йўллар. Ва бу тўғри; бундай ташрифлар кўпроқ бўлиши керак, чунки агар барча давлатлар Россия орқали транзит ва юк ташишни тўсиб қўйишини ҳисобга олсак, у энг манфаатсиз ҳамкорлардан бирига айланади.\nЭнг муҳими, бу ришталар бизга ҳеч қандай зиён келтирмаслиги керак - қўйсангизчи, ҳеч кимнинг иши йўқ, ришталар сизга зарар бермаса бўлди.\nРоссия Осиё давлатларининг барча ресурсларини ўзлаштириб олишга шунчалик ҳаракат қилмоқдаки, ҳатто Затулиннинг ғалати иборалари каби яширин таҳдидлар ҳам қила бошлади. «Улар билан дўстлашма. Акс ҳолда биз сен билан дўст бўлмаймиз» деганга ўхшаш болалар боғчасини эслатмоқда. Афтидан, улар ўз мажбуриятларидан воз кечмасликка сабр қилолмай, «яқингача биз ҳар доим ўз мажбуриятларимизни бажариб келганмиз» каби ибораларни ишлата бошладилар.\nРоссия ўз манфаатлари ҳудудида Америка вакиллари бўлишини ёқтирмаслиги аниқ, лекин улар ўзларини буюк Россияга қараганда анча оқилона тутишади. Руслар ҳудудда ҳеч нарса оча олмайди, ёрдам ҳам бера олмайди; улар фақат ресурслар ва арзон ишчи кучини талаб қилади. Улар кимдир уларнинг арзон ишчилар ҳудудларига кириб бораётганидан жазавага тушмоқда, бу ишчиларга ўзлариникидан ҳам ёмонроқ муносабатда бўлишади ва биз биламизки, уларнинг ўз одамларига муносабати ҳам расво.\nТашрифи доирасида Доналд Лу Тошкентда хотин-қизлар учун ўзини-ўзи ҳимоя қилиш курсларида иштирок этди. Аммо унинг қўшниси Тожикистон (ҳукумати) аёлларни ўрта асрга қайтариш илинжида, уларнинг замонавий барча нарсаларни косметик амалиётлар, сайр қилиш ва машина ҳайдашни тақиқламоқда, бундан таршқари аёлларга маълум бир турдаги кийимларни кийишга зўрлашмоқда. Бутун дунёдаги халқаро инсон ҳуқуқлари ташкилотлари бунга эътибор қаратишлари керак, Шунингдек аёллар ҳукумат ва уларнинг ҳуқуқларини адолатсиз бузаётганлардан ўзларини ҳимоя қилиш зарур.\nАҚШ-Ўзбекистон алоқалари стратегик шериклик мулоқоти доирасида кенгайиб бормоқда\nТомонлар Ўзбекистонда, жумладан, қишлоқ хўжалиги, тоғ-кон, тўқимачилик ва кимё саноатида қўшма ташаббусларни амалга ошириш учун америкалик инвесторлар ва йирик компанияларни жалб қилишдан манфаатдорлигини билдирди.


Россияда 24 тожикистонлик очлик эълон қилди\n10 июл 2020, Тошкент вақти: 14:12\nОчлик эълон қилганлар апрель ойидан бери изоляторда сақланмоқда.\nРоссиянинг Мордовия минтақасида жазони ўтаб бўлгани муносабати билан озодликка чиқарилиб, кейин яна изоляторга ҳибс қилинган Тожикистоннинг 24 фуқароси очлик эълон қилди. Бу ҳақда Озодлик радиоси тожик хизмати- Озоди хабар берди.\nХабарда айтилишича, тожикистонликлар жазо муддатини апрель ойида ўтаб бўлган. Лекин чегаралар ёпиқлиги учун улар шу кунгача ватанларига қайта олмаяпти. Уларни Россия ҳуқуқ-тартибот тузилмалари изоляторда ушлаб туришибди.\nТожикистоннинг Россиядаги элчихонаси вазиятдан хабардор эканини, имконият пайдо бўлиши биланоқ изоляторда сақланаётган тожикистонликлар ватанига жўнатилишини билдирди.\nОчлик эълон қилганлардан бирининг айтишича, 24 киши очлик акциясини икки кун олдин бошлаган. Улар овқат ейишдан бош тортиб, фақат сув ичмоқда.\nТожикистоннинг Москвадаги элчихонаси очлик эълон қилганларни сабр-тоқатли бўлишга ва очликни тўхтатишга чақирмоқда.


Қирғизистон собиқ президентининг ҳибс муддати яна икки ойга чўзилди\n20 октябр 2020, Тошкент вақти: 11:22\nҚирғизистон собиқ президенти Алмазбек Атамбаевни тергов изоляторида ушлаб туриш вақти яна икки ойга чўзилди.\nАдвокатлари айтишича, бунга унинг ўзи асосий айбланувчи ҳисобланаётган коррупцияга оид суд мажлисига боришни рад этаётгани сабаб бўлган.\nАмалдаги президент Сўўрўнбай Жээнбековнинг 63 яшар собиқ иттифоқчиси, жорий йил августида, қуролли тарафдорлари билан ҳукумат махсус кучларининг катта рутбали полиция зобити ҳалок бўлган тўқнашувларидан сўнг ҳибсга олинган эди.\nАтамбаевнинг адвокати Сергей Слесарёв 25 октябрда маълум қилишича, суд жорий ойда чиқарган қарорга кўра, Атамбаев камида 26 декабрга қадар тергов изоляторида қолади ва суд мажлисларида қатнашишдан бош тортаверади.\n− Унинг режалари ўзгаргани йўқ. Суд билан ҳамкорлик қилишни истамаяпти, − деди Слесарёв Франс-Пресс ахборот агентлигига.\nАтамбаев айбланаётган жиноят иши бўйича суд мажлиси унинг иштирокисиз 15 октябрда бошланган эди.


Хокимлик янгиликлари-Янги ташкил этилган Бандихон туманида ҳоким ва бошқа сектор раҳбарлари ўз ишини бошлади\nГлавная Хокимлик янгиликлари Янги ташкил этилган Бандихон туманида ҳоким ва бошқа сектор раҳбарлари ўз ишини бошлади\nЯнги ташкил этилган Бандихон туманида ҳоким ва бошқа сектор раҳбарлари ўз ишини бошлади\n2020-02-14 / 831\nСессияда Сурхондарё вилояти ҳокими Тўра Боболов Президентимиз Шавкат Мирзиёевнинг 2019 йил 17-18 октябрь кунлари вилоятга ташрифи чоғида Бандихон туманини қайта ташкил этиб, ҳудудни янада ривожлантириш юзасидан тегишли топшириқлар берганлиги, шунга мувофиқ Олий Мажлис Сенатининг қарори қабул қилиниб, қайта тикланаётган туманнинг ҳудуди белгиланганлиги, бу масала Қизириқ, Бойсун ва Қумқўрғон туманлари аҳолиси, халқ депутатлари туманлар ва вилоят кенгашлари сессияларида атрофлича муҳокама этилганлигини таъкидлади.\nСурхондарё вилоятида бундан 28 йил муқаддам ташкил этилган мазкур туман тугатилиб, қўшни туманларга қўшилганига 8 йил бўлди. Бироқ, шу даврда ҳудуд ижтимоий-иқтисодий ривожланишдан анча ортда қолиб кетди. Аҳолининг турмуш шароитида туб ўзгаришлар сезилмади. Хусусан, 76 минг нафардан ортиқ аҳоли истиқомат қиладиган ҳудудда 41 та умумтаьлим мактаби, учта ўрта махсус, касб-ҳунар таьлими, 1 та тиббиёт, 3 та мактабгача таьлим муассасаси мавжуд бўлиб, шу йилларда мазкур соҳаларда бирорта янги муассаса қурилмаган. Йўллар ўнқир-чўнқир бўлиб қолган. Маданият, спорт, тадбиркорлик соҳалари ривожланмади. Аҳолини тоза ичимлик суви билан таьминлаш аянчли аҳволга келган.\nСессияда ташкилий масала кўрилди. Қизириқ тумани ҳокимининг биринчи ўринбосари лавозимида ишлаб келаётган Чориев Ўткир Абдузоирович Бандихон тумани ҳоким этиб тасдиқланди.\nСессияда шунингдек, туман прокурори, ички ишлар бўлими ва давлат солиқ инспекцияси бошлиқлари, туман ҳокими ўринбосарлари тайинланди. Кун тартибида кўрилган масала юзасидан тегишли қарор қабул қилинди.\nСессияда сўзга чиққанлар туман аҳолиси янги сектор раҳбарлари атрофида жипслашиб, ҳудудни ижтимоий-иқтисодий ривожлантириш, кўзланган марраларга эришиш йўлида астойидил меҳнат қилишини таъкидлашди.


Кўмир ишлаб чиқариш ҳажмини ошираётган Хитой раҳбари Си иқлим бўйича муҳим саммитда иштирок этмади\nБутун дунёда ҳавога чиқариладиган зарарли чиқиндиларнинг деярли учдан бири Хитой улушига тўғри келади, у эса ўнлаб янги кўмир электростанцияларини қуриб, халқаро мажбуриятларни имзолашдан бош тортмоқда. Шунга қарамай, Пекин ўзини экология соҳасида жаҳонда етакчи қилиб кўрсатишга уринмоқда.\n3 ноябр куни Шанси вилояти Датун шаҳридаги кўмир электростанцияси олдида ҳилпираб турган Хитой миллий байроқлари. [Ноэл Селис/AFP]\nПЕКИН – Дунё мамлакатлари етакчилари бу ҳафта Глазгода (Шотландия) иқлим ўзгаришини тўхтатиш чораларини муҳокама қилиш учун йиғилган бир пайтда, Хитой ўзининг атроф-муҳитга таъсирини инобатга олмай, энергия эҳтиёжларини қондириш йўлида кўмир ишлаб чиқаришни оширмоқда.\nШу билан бир вақтда, ХХР раиси Си Цзинпин Хитойда қолиб, Бирлашган Миллатлар Ташкилотининг (БМТ) иқлим ўзгариши бўйича (COP26) саммитида иштирок этмасликка қарор қилган.\nДунёнинг энг йирик кўмир импортчиси сўнгги ойларда қатъий ҳаво чиқиндилар кўрсаткичлари ва қазиб олинадиган ёқилғининг қимматлашуви туфайли таъминот занжирларини тўхтатиб қўйган ялпи электр узилишлари билан курашди.\nМаҳаллий кўмир қазиб олиш ҳажмининг оширилиши энергия инқирозига барҳам бера бошлаган.\n3 ноябр куни Шанси вилоятининг Датун шаҳридаги кон яқинида кўмир саралаётган ишчилар. Хитой конлар хавфсизлиги бўйича миллий бошқармасининг 21 октябр кунги хабарига кўра, сўнгги тўрт ҳафта ичида юз берган 10 та бахтсиз ҳодиса натижасида асосан кўмир конларида 18 ишчи ҳаётдан кўз юмган. [Ноэл Селис/AFP]\nГлазгодаги БМТ иқлим саммитининг (COP26) учинчи кунида Ҳаракатлар зонасида ўтирган делегатлар, 3 ноябр. [Пол Эллис/AFP]\nБироқ, ёпилган кўмир конларини қайта очиш ва ишлаб чиқариш ҳажмини ошириш атроф-муҳитнинг ифлосланиши, глобал исиш ва Хитойдаги 2,6 миллион нафар кончиларининг саломатлиги ва хавфсизлигига ҳалокатли таъсир кўрсатади, деб огоҳлантиради экспертлар.\nКўмир билан боғлиқ иқлим ўзгаришлари\nТадқиқотларга кўра, кўмир ёқиш инсоният фаолияти таъсиридаги иқлим ўзгаришининг энг асосий сабабидир.\nGlobal Carbon Project консорциумининг пайшанба (4 ноябр) куни эълон қилинган йиллик ҳисоботига кўра, Хитойда ҳукумат томонидан рағбатлантирилган иқтисодий ўсиш оқибатида бу йил ҳаво чиқиндилари ҳажми ўтган йилги пандемиядан таъсирланмаган 2019 йилга нисбатан 5,5 фоизга ўсади.\nБу йилги глобал ҳаво чиқиндиларнинг 31 фоизи Хитой улушига тўғри келади.\n2021 йилда Қўшма Штатлар ва Европа Иттифоқининг эмиссияси мос равишда 3,7% ва 4,2% га камаяди ва уларнинг глобал эмиссиядаги улуши 14% ва 7% ни ташкил қилади.\nҲисоботда таъкидланишича, кўмир – дунё миқёсида ҳаво чиқиндиларини қанчалик тез камайтириш мумкинлигини аниқлайдиган ноаниқ омил бўлиб қолмоқда.\nБутун дунёда декарбонизация – асосан қазиб олинадиган ёқилғидан қайта тикланадиган турларига ўтиш – энергияга бўлган талабдан юқори бўлиб, чиқиндилар ҳажмини оширишда давом этяпти.\n«Гап асосан кўмир ҳақида кетмоқда», дейди ҳисобот ҳаммуаллифи, Британиядаги Шарқий Англия университетининг иқлим ўзгариши фани профессори Коррин Ле Керр. «Катта ноаниқликлар айнан шу ерда.»\nАммо ҳисоботда ижобий сигналлар ҳам йўқ эмас.\nСўнгги ўн йил ичида глобал эмиссиянинг чорак улушига эга йигирма уч мамлакат – жумладан АҚШ, Япония, Германия, Франция ва Буюк Британия бир вақтнинг ўзида кучли иқтисодий ўсиш ва эмиссиянинг сезиларли даражада пасайишини намойиш этиб, бу икковини бир-биридан ажратиш мумкинлигини намойиш этган.\n«Бундан кўриниб турибдики, мазкур мамлакатлар бунинг йўлини биладилар ва буни амалга ошириш мумкинлигини кўрсатмоқдалар», деди Ле Керр.\nАммо Хитой кўмирдан тўлақонли фойдаланишда давом этмоқда.\nМамлакатнинг иқтисодий режалаштириш бўйича олий органи бўлган Тараққиёт ва ислоҳотлар миллий комиссияси (МТИК) маълумотларига кўра, сўнгги бир неча ҳафта ичида Хитой кунлик кўмир қазиб олишни бир миллион тоннадан кўпроққа оширган.\nМТИКнинг 31 октябр кунги хабарига кўра, ўртача кунлик кўмир қазиб олиш ҳажми октябр ойи ўрталаридан бери 11,5 миллион тоннадан ошган – бу сентябр ойи охирига нисбатан 1,1 миллион тоннага кўп.\nЕтакчилик мавжуд эмас\nИшлаб чиқариш ҳажмининг ўсиши 200 га яқин дунё лидерлари Си иштирокисиз COP26 саммитида глобал иссиқхона газлари эмиссиясини ҳал қилиш учун тўпланиши ортидан кузатилган.\nСайёрани қиздирувчи газлар миқдори бўйича дунёда биринчи ўринда турадиган Си раҳбарлигидаги мамлакат саммитда иштирок этиш ўринга ёзма баёнот тақдим этиб, бошқа жаҳон етакчиларининг норозилигини келтириб чиқарган.\n«Очиғини айтганда, Хитойнинг келмагани катта хато бўлди», деди АҚШ президенти Жо Байден Глазгодан жўнаб кетиш арафасида журналистларга. «Бутун дунё Хитойга қараб, «улар қандай фойда келтиряпти?» деган саволни берди.»\n«Бу жуда катта муаммо, улар эса бундан қочишди», деди у. «Шундай қила туриб, яна етакчиликка даъво қиласизми?»\nСи 2020 йил бошида COVID-19 пандемияси бошланганидан бери Хитойдан ташқарига чиқмаган.\nCOP26 саммити 2015 йилда имзоланган Париж келишуви учун муҳим ҳисобланади, унга кўра давлатлар глобал ҳароратни 2°C даражадан «сезиларли пасайтириш» ва хавфсиз чегарада ушлаб туришга келишиб олганлар.\nИқлимга оид 13 келишув имзоланган сешанба кунги саммитда 100 га яқин давлат АҚШ ва Европа иттифоқи билан биргаликда жорий ўн йилликда кучли иссиқхона гази ҳисобланган метан эмиссиясини камида 30 фоизга камайтиришга оид ташаббусга қўшилган.\nАммо, Хитой, Ҳиндистон, Россия ва Австралия каби асосий эмитентлар бу ҳужжатни имзоламаган.\nРоссия эмиссия бўйича дунёда тўртинчи ўринда эса-да, саёҳатларга чиқиб турадиган Россия президенти Владимир Путин COP26 саммитида иштирок этмаган.\n«Унинг тундралари ёняпти, том маънода тундра ёняпти», деб айтган Байден Путин ҳақида. «Унинг иқлимга оид ўта жиддий муаммолари бор, у эса нимадир қилиш борасида сукут сақлаяпти.»\nБажарилиши қийин ваъдалар\nХитой ташқи ишлар вазирлигининг расмий вакили Ван Венбин Сининг саммитда иштирок этмаслик қарорини қўллаб-қувватлади.\n«Амаллар сўзлардан баландроқ жаранглайди», деб айтган у чоршанба куни.\nСаммитдан бир неча кун аввал Пекин 2060 йилгача углерод нейтраллигига эришиш ва эмиссия шиддати – иқтисодий маҳсулот бирлигига эмиссия миқдорини 65 фоизга камайтириш мақсадини тасдиқловчи иқлим бўйича янги режани БМТга тақдим этган.\nСи 2026 йилдан бошлаб кўмирдан фойдаланишни «камайтиришга» ва 2060 йилгача углерод нейтраллигига эришишга ваъда берган эди.\nУлкан ваъдаларга қарамай, Хитой мамлакат бўйлаб 60 дан ортиқ жойда кўмир электростанциялари барпо этмоқда, ўнлаб тўхтаб қолган заводлар эса қайта очилган ёки ишлаб чиқаришни кенгайтирган.\nХитой 60 фоиз энергияни кўмирдан олади. Қўшма Штатларда эса бу кўрсаткич 19 фоизни ташкил этади, деб хабар берган АҚШ энергетика вазирлиги.\nЎтган йили Хитойда кўмир иншоотлари қуввати 38,4 Гигаваттга ошди, бу дунёнинг бошқа жойларида барпо этилганидан уч марта кўп, деб хабар беради дунё бўйлаб қазиб олинадиган ёқилғи лойиҳаларини кузатиб борувчи АҚШдаги Глобал энергетика мониторинги (GEM) ташкилоти.\n«Кўмир истеъмолининг янгиланиши иқлимга оид қисқа ва узоқ муддатли мақсадларга путур етказади», дейди GEM кўмир дастури раҳбари Кристин Ширер.\nКучайиб бораётган босим\nПекинга нисбатан босим кучайиб бормоқда.\nАвгуст ойи бошларида БМТнинг Иқлим ўзгариши бўйича ҳукуматлараро кенгаши (IPCC) 2030 йилларга бориб, глобал исиш кўрсаткичи саноатлаштириш давридагидан 1,5 даражага ошиши мумкинлиги ҳақида огоҳлантирган.\nГлобал исишнинг бундай даражада юқорилаши инсоният учун ёнғинлар, тўфонлар, қурғоқчилик ва тошқинлар каби таҳдидларни пайдо қилади.\n195 мамлакат томонидан тасдиқланган ҳушёр торттирувчи ҳисобот йиллар давомида иқлим ўзгариши ҳаётга таҳдид эканига оид жуда кўп далилларга қарши курашаётган давлатларни юзага чиқарган.\nБу рўйхатда энг юқори поғона Хитойга тегишли.\nХитой эмиссия бўйича мақсадларга эришиши учун, 2050 йилгача энергиянинг 90 фоизи ядровий ва қайта тикланувчи манбалардан олиниши керак, деб айтган Пекиндаги Цинхуа университети тадқиқотчилари.\nАйни вақтда бу рақам 15 фоизни ташкил қилади.\nДунёда ўрнатилган шамол ва қуёш энергетикаси иншоотларининг учдан бир қисмидан кўпроғи Хитойда жойлашган, қайта тикланадиган энергия манбалари ишлаб чиқарган электр қуввати эса кўмирникига нисбатан арзонроқ.\n«Кўмир лоббисининг босими туфайли коммунал хизмат кўрсатиш компаниялари сотиб олинадиган яшил энергия улушини оширишга шошилмаяпти», дейди Американинг иқлимни ҳимоя қилиш гуруҳи, Ресурсларни ҳимоя қилиш миллий кенгашининг Хитой энергетика сиёсати тадқиқотчиси Хан Чен.\n«Шу боис саноатга кириб келаётган барча инвестицияларга қарамай, қайта тикланадиган энергия манбалари Хитой энергетика балансининг 15 фоизини ташкил этмоқда.»\n«Янги IPCC ҳисоботи ўқув машғулоти эмас, балки бўш ваъдалардан иборат пуфак ёрилишига оз қолгани ҳақида огоҳлантириш», дейди Даккадаги Иқлим ўзгариши ва тараққиёт халқаро маркази раҳбари Салимул Ҳуқ.\n«Ишни ортга суриш ўз жонига қасд қилиш билан тенг ва иқтисодий жиҳатдан норационал.»\nКўмир истеъмолига таянувчи Хитой иқлим масалаларида ўзини дунёда етакчи қилиб кўрсатишга уринмоқда\nХитой ўзини экологик соф мамлакат деб асоссиз даъво қилар экан, бу Пекиннинг яна бир марта аслидагидан бошқача кўринишга уринишидан бошқа нарса эмас.\nХитойнинг Қишки олимпиада олдидан яшил энергияни илгари суриши фермерлар ҳаётини вайрон қилмоқда\nҲукумат фермерларнинг ерларини ўта арзон нархда сотиб олмоқда, ҳатто рози бўлмаганларни калтаклаб, ҳисбга олмоқда. Буларнинг бари илк «яшил» ўйинларга мезбонлик қилиш мақсадида амалга оширилмоқда.


Тайланд суди икки эронлик устидан ҳукм чиқарди\nЭрон фуқаролари Саид Муродий ва Муҳаммад Харзаий Бангкокда Исроил дипломатларига ҳужум уюштиришга урингаликда айбдор, деб топилди.\nТайланд суди бомба ҳужуми уюштириш фитнасига алоқадорликда айбланган эронлик бир эркакни умрбод қамоқ жазоси, яна бирини 15 йиллик қамоққа ҳукм қилди.\nТерговчилар уларни Бангкокда Исроил дипломатларига қарши бомба ҳужумини уюштиришга урингаликда айблаган.\nПайшанба кунги суд ҳукмига кўра, Тайланд полициячисини ўлдирганлик ва портоловчи модда сақлаганликда айбдор, деб топилган Саид Муродий бир умр қамоққа ташланди. Муродий 2012 февралдаги ҳодисада оёғидан ажраган.\nМуҳаммад Харзаий портловчи модда сақлаганликда айбдор, деб топилиб, 15 йилга қамоққа ҳукм қилинди. Эрон фуқароларининг иккаласи ҳам ўзларига қўйилган айбловларни тан олмади.\nТерговчилар хулосаларига кўра, бомба ҳужумининг амалга ошмай қолганига портловчи мосламанинг тасодифан муддатидан аввал ҳаракатга келгани сабаб бўлган.\nБангкокдаги ҳодиса ўтган йили Грузия ва Ҳиндистонда Исроил дипломатларига қилинган ҳужумлардан кейин рўй берган эди. Исроил бу ҳужумлар ортида Эрон ҳукумати турганини айтган.


Подшоҳ меҳмонлари эҳтиром оғушида\nАввал Саудия Арабистони Подшоҳи таклифига биноан ўзбекистонлик бир гуруҳ уламолар ва илм-фан соҳасининг етук намоёндалари муборак заминга жўнаб кетганлари ҳақида хабар берган эдик.\nЎзбекистон мусулмонлари идораси раиси маслаҳатчи Абдуҳаким қори Матқулов бошчилигидаги меҳмонлар Маккаи мукаррама шаҳрига кўтаринки кайфият, шукроналик ҳисси ва юксак мамнуният ила етиб бордилар. Меҳмонлар Макка шаҳридаги “Миллиниум” номли муҳташам меҳмонхонага жойлашиб, сўнг умра ибодатларини адо этдилар.\nАйни пайтда вакилларимиз бутун дунёдан келган Подшоҳнинг меҳмонлари орасида алоҳида эҳтиром ва иззат-икромда бўлиб, сафар дастурида белгиланган тадбирларга ҳозирлик кўришмоқда.\nДругие материалы в этой категории: « Туркистон, Самарқанд ва Бухоро шаҳарлари ягона туристик кластерга бирлаштирилади\tТошкент вилоят вакиллигида туман ва шаҳар бош имом-хатиблари иштирокида мажлис ташкил этилди »


Самарқандда ноҳақ ишдан бўшатилган боғча мудираси МИБ ёрдами билан ишга тикланди - zarnews.uz\nБунгача кўҳна кентдаги 50-ДМТТда бўлган ҳолатга суд томонидан ҳуқуқий баҳо берилган.\nҚайд этиш керакки, Конституциямизнинг 37-моддасида ҳар бир шахс меҳнат қилиш, эркин касб танлаш, адолатли меҳнат шароитларида ишлаш ва қонунда кўрсатилган тартибда ишсизликдан ҳимояланиш ҳуқуқига эга экани мустаҳкамлаб қўйилган.\nШу ўринда мажбурий прогул — бу муайян ходим иш берувчининг айби билан ишлаш имкониятидан маҳрум бўлган вақт саналиб, у иш берувчининг айби билан юзага келиши мумкин. Бу ҳақда бежиз тўхталганимиз йўқ.\nМажбурий ижро бюроси Самарқанд шаҳар бўлими иш юритувига келиб тушган фуқаролик ишлари бўйича Самарқанд шаҳар судининг 2021 йил 23 июндаги қарорида фуқаро У.М.ни Самарқанд шаҳар мактабгача таълим бўлимига қарашли 50-сонли давлат мактабгача таълим ташкилоти директори вазифасини вақтинча бажарувчи лавозимига ишга тиклаш белгиланган.\nМажбурий ижро ҳаракатлари давомида фуқаро У.М. Самарқанд шаҳар мактабгача таълим бўлимига қарашли 50-сонли давлат мактабгача таълим ташкилоти директори вазифасини вақтинча бажарувчи лавозими вазифасига ишга тикланди.\nТеглар: МИБ боғча мудиралари\nМИБ ходимлари нега жавобгарликка тортилган?\nДаъвогаринг қози бўлса ёки МИБчиларнинг қайси жавобига ишониш керак?


Яқинда НКМКнинг ngmk.uz расмий сайтида журналист Салима Холдорованинг «Сенсиз яшаб бўлмайди, сенсиз энди куним йўқ!” деб ёзилган мақоласини ўқиб қолдим. Сизларга ҳам уни ўқишни тавсия этган ҳолда ҳикоя қаҳрамонлари ҳақида озгина тўхтатилиб ўтмоқчиман. Баъзида кино, спектакль, видефильм ёки бошқа сериалларга қараб туриб бу воқеалар ҳаммаси тўқима деб қўямиз. Аммо уларнинг кўпчилиги ҳаётдан олингани ҳақиқатдир. Ушбу мақолада бизнинг Навоийдаги йирик саноат корхонаси тизимида ишлаб, ҳаёт машаққатларини енгган оддий инсонлар ҳақида, уларнинг ҳақиқати ҳақида ҳикоя қилинади. Ҳаёт қувончлари ва ташвишларини биргаликда баҳам кўриб яшаётган ҳикоя қаҳрамони Асар Бобомуродов НКМКнинг "Дўстлик” агрофирмасида қўриқлаш бўлими бошлиғи, турмуш ўртоғи Рухсора эса шу ерда ишчи бўлиб ишлашар, бир қиз ва бир ўғиллари билан бахтли ҳаёт кечиришарди. Лекин эндигина 37 баҳорни қаршилаган Асаржон оғир дардга чалиниб, бир йилдан кўпроқ тўшакка михланиб қолди, унинг буйраклари қуриб борар, уни фақат донор буйрак қутқариши мумкин эди. Буни тушунган Рухсора ўз буйрагани турмуш ўртоғига беришга қарор қилади. Унинг қатъий қарори билан ҳамда НКМК раҳбарияти, "Дўстлик” агрофирмаси касаба уюшмалари ёрдами билан Москва шаҳридаги клиникаларнинг бирида бу жуфтлик оғир жарроҳлик операциясини ўтказишади. Оиласи, тумуш ўртоғининг доимо у билан, фарзандлари билан бирга бўлиши учун ҳам Рухсора ўз танасидан бир парчасини турмуш ўртоғи учун кесиб бериб, унинг умрига умр қўшди. Таҳликали ва изтиробли кунлар ортда қолди, умидсизлик ўрнини эртанги кунга бўлган ишонч ва хотиржамлик эгаллади. Энди улар бир тану бир жон бўлиб яшашмоқда.... Бу ёнгинамизда содир бўлган ҳақиқатдан бир чимдим холос, бундай инсонлар орамизда жуда кўплаб топилади. Рухсора биз қатори яшаётган ўзбек аёлларининг қаҳрамонларидан бири сифатида ўз турмуш ўртоғига бўлган садоқати исботлади Мақола сўнггида журналист шеърниҳам жуда ўринли ишлатган. Қуриётган дарахтнинг шохларига гул битди, Қушлар келиб сайради, қоқ ёшга тил битди, Сенсиз яшаб бўлмайди, Сенсиз Энди куним йўқ, Ҳар пўстлоғин қатига муҳаббатим - дил битди. Хаёлларинг шавқидан тўлиб-тошиб яшайман, Ўша мағрур бошингга бағрим босиб яшайман, Сенсиз яшаб бўлмайди, Сенсиз энди куним йўқ, Келар йўлинг пойига жоним тўшаб яшайман. Энди сенинг бўйнингда билакларим гуллайди, Белларимга чирмашиб, гул печаклар бўйлайди, Сенсиз\nЯқинда НКМКнинг ngmk.uz расмий\nсайтида журналист Салима Холдорованинг «Сенсиз яшаб бўлмайди, сенсиз энди куним йўқ!” деб\nёзилган мақоласини ўқиб қолдим. Сизларга ҳам уни ўқишни тавсия этган ҳолда\nҳикоя қаҳрамонлари ҳақида озгина тўхтатилиб ўтмоқчиман.\nБаъзида кино, спектакль,\nвидефильм ёки бошқа сериалларга қараб туриб бу воқеалар ҳаммаси тўқима деб\nқўямиз. Аммо уларнинг кўпчилиги ҳаётдан олингани ҳақиқатдир. Ушбу мақолада бизнинг\nНавоийдаги йирик саноат корхонаси тизимида ишлаб, ҳаёт машаққатларини енгган\nоддий инсонлар ҳақида, уларнинг ҳақиқати ҳақида ҳикоя қилинади.\nҲаёт қувончлари ва ташвишларини\nбиргаликда баҳам кўриб яшаётган ҳикоя қаҳрамони Асар Бобомуродов НКМКнинг\n"Дўстлик” агрофирмасида қўриқлаш бўлими бошлиғи, турмуш ўртоғи Рухсора эса шу ерда ишчи бўлиб ишлашар, бир\nқиз ва бир ўғиллари билан бахтли ҳаёт кечиришарди. Лекин эндигина 37 баҳорни\nқаршилаган Асаржон оғир дардга чалиниб, бир йилдан кўпроқ тўшакка михланиб\nқолди, унинг буйраклари қуриб борар, уни фақат донор буйрак қутқариши мумкин эди.\nБуни тушунган Рухсора ўз буйрагани турмуш ўртоғига беришга қарор қилади. Унинг\nқатъий қарори билан ҳамда НКМК раҳбарияти, "Дўстлик” агрофирмаси касаба\nуюшмалари ёрдами билан Москва шаҳридаги клиникаларнинг бирида бу жуфтлик оғир\nжарроҳлик операциясини ўтказишади. Оиласи, тумуш ўртоғининг доимо у билан,\nфарзандлари билан бирга бўлиши учун ҳам Рухсора ўз танасидан бир парчасини\nтурмуш ўртоғи учун кесиб бериб, унинг умрига умр қўшди. Таҳликали ва изтиробли\nкунлар ортда қолди, умидсизлик ўрнини эртанги кунга бўлган ишонч ва хотиржамлик\nэгаллади. Энди улар бир тану бир жон бўлиб яшашмоқда....\nБу ёнгинамизда содир бўлган\nҳақиқатдан бир чимдим холос, бундай инсонлар орамизда жуда кўплаб топилади. Рухсора\nбиз қатори яшаётган ўзбек аёлларининг қаҳрамонларидан бири сифатида ўз турмуш\nўртоғига бўлган садоқати исботлади\nдарахтнинг шохларига гул битди,\nСенсиз яшаб бўлмайди, Сенсиз Энди куним йўқ,\nХаёлларинг шавқидан тўлиб-тошиб яшайман, Ўша мағрур бошингга бағрим босиб яшайман,\nЭнди сенинг бўйнингда билакларим гуллайди, Белларимга чирмашиб, гул печаклар бўйлайди,